text:
Nhau 73: Mambo Akanaka Wokugumisira waIsraeri
Josia anongova namakore masere bedzi apo anova mambo wendudzi 2 dzokuzasi dzaIsraeri. Izera duku kwazvo rokuti munhu ave mambo. Nokudaro pakutanga vakuru vanomubetsera kubata ushe rudzirwo.
Josia ava mambo kwamakore manomwe anovamba kutsvaka Jehovha. Anotevera muenzaniso wamadzimambo akanaka saDhavhidhi, Jehoshafati naHezekia. Ipapo, achingunoveri pwere, Josia anoita chinhu choushingi.
Kwenguva refu uzhinji hwavaIsraeri hwave hwakaipa kwazvo. Vanonamata vamwari venhema. Vanokotamira zvidhori. Saka Josia anobuda navarume vake ndokuvamba kubvisa namato yenhema munyikayo, lri ibasa guru nokuti vanhu vazhinji kwazvo vanonamata vamwari venhema. Ungaona Josia navarume vake pano vachiputsa zvidhori.
Pashure pacho, Josia anoisa varume vatatu mukutarisira kugadziridzwa kwetembere yaJehovha. Mari inounganidzwa kubva kuvanhu ichipiwa kuna ava varume kuripira basa rinofanira kuitwa. Vachingunoshanda patembere, muprista mukuru Hirkia anowana chimwe chinhu chinokosha kwazvo imomo. Ibhuku rimene romutemo iro Jehovha akaita kuti Mosesi anyore kare kare. Rakanga rarasika kwamakore mazhinji.
Bhuku rinoendeswa kuna Josia, uye anokumbira kuti rimuravirwe. Zvaanoterera, Josia angaona kuti vanhu vave vasingachengeti mutemo waJehovha. Anosuruvara kwazvo pamsoro pakwo, nokudaro anobvarura nguvo dzake, sezvaungaona pano. Anoti: 'Jehovha atitsamwira, nokuti madzibaba edu haana kuchengeta mitemo yakanyorwa mubhuku iri.
Josia anoraira muprista mukuru Hirkia kuti agowana kuti Jehovha achaitei navo. Hirkia anoenda kumukadzi Hardha, ari muprofitakadzi, ndokumubvunza. Anomupa iri shoko rabva kuna Jehovha rokuenda naro kuna Josia: 'Jerusarema navanhu vose richarangwa nokuti vakanamata vamwari venhema uye nyika yakazadzwa noushati. Asi sokuti iwe, Josia, waita chiri chakanaka, chirango ichi hachizouyi kusvikira pashure porufu rwako.'
2 Makoronike 34;1-28.
Mibvunzo
- Mambo Josia ane makore mangani paanova mambo, uye kwemakore manomwe anotanga kuitei paanenge ava mambo?
- Uri kuona Josia achiitei mumufananidzo wokutanga?
- Muprista mukuru anowanei varume pavari kugadziridza temberi?
- Nei Josia achibvarura nguo dzake?
- Muprofitakadzi Hardha anopa Josia shoko rokuti chii rinobva kuna Jehovha?
Mibvunzo yokuwedzera
- Verenga 2 Makoronike 34:1-28.
Josia anopa muenzaniso upi kune vaya vaifanira kutsungirira nguva youduku yakaoma? (2 Mak. 33:21-25; 34:1, 2; Pis. 27:10)
Josia anotora matanho api makuru kuti afambisire mberi kunamata kwechokwadi mugore rechi8, rechi12, uye rechi18 rokutonga kwake? (2 Mak. 34:3, 8)
Tinogona kudzidzei mukutarisira nzvimbo dzedu dzokunamatira mumienzaniso yakaitwa naMambo Josia uye Muprista Mukuru Hirkia? (2 Mak. 34:9-13; Zvir. 11:14; 1 VaK. 10:31)


c: text/html

text:
Makadini, Amai Chisamba. I am a 36-year-old man. I have been married nemukadzi wangu for 10 years. Dambudziko is, about six months ago mukadzi wangu akatanga kupinda tumachurch twechipentecostal twemazuva ano utwu. Avakunamatira kwaMakandiwa. Every Friday pamba haapo, hanzi ndiri ku all-night prayer. During the week everyday anodzoka husiku hanzi tanga tiri kuchurch. In addition to that she is now donating a sizeable portion of her salary to this pastor. I am very unhappy. If I try and correct her she responds arrogantly that says she must listen to God (Makandiwa) not to me. Ndaneta ini. I feel like beating her up kana kumudzorera kumusha kwavo.
Ndinotenda muchabatsira. — Husband, Kambuzuma
Response
Stop the blame game. Muwanano chaiyo vane combined budget saka iyo iri kunopihwa pastor iri kubvepi?
MuZimbabwe vanhu vakasununguka kunamata kwavada asi tinoti gavi rakanaka rinobva kumasvuuriro munoronga pamwe chete sehusband and wife. kukahadzika nenyaya ye all night prayer zviri kuratidza kuti hamuvimbane. Ko itawo wongororo yako inobatsira kuti kuri kuendwa uku kune chokwadi here?
I am a professional woman
Ndinovimba munofara, Amai Chisamba. I am a well-educated woman and I earn very good money. I have a managerial post and ndine zvinhu zvangu. What annoys me is that although I am the one who is putting a lot of food on the table, my husband expects me to come home and cook, wash, take care of the kids and so on. This is not fair.
Why can’t he do part of the work nekuti inini I am also helping him take care of the family? If I don’t give him money I know he will not be able to run the house. So if I am helping him muhubaba hwake ihwohwo why can’t he help me nebasa remumba?
If I try and ask him to cook or wash anoita hasha onditi ndiri kuda kumutonga. Kana roora iriyo inoita kuti vakadzi tishandiswe semhuka ini I am willing kumupa mari yake so we can live as equals in this home. I am tired of being treated like a second-class citizen in a house that I am paying for. — Charted Accountant, Johannesburg
Response
Please don’t forget your marriage vows, muwanano hapana ane chake. Chokwadi chinorwadza ndechekuti what you are referring to as your hard-earned cash is rightfully his too. Zvemabasa nemaduties emumba menyu zvinoenda nekuti imi munowirirana kuzvifambisa sei nekuti hapana mabasa echikadzi kana echirume zvinongoenda nekuti munoda kuti zvifamba sei. Mari yeroora ndeye vabereki saka iwe unoidzosera saani? Kana wadzosera zvinenge zvoreva kupera kwewananoka? Murume nemukadzi vanhu vakaenzana nenzira dzavo dzakasiyana maererano nerespect yavanopanana.
Mukadzi wangu haateereri
Nyasha dzaJesu Kristo kwamuri Amai Chisamba. Mudzimai wangu haateereri uye ane nharo. Ndikamuudza zvokuita anoda kumisidzirana chest neni kundiita challenge. But Bhaibheri shoko raMwari rinotaura kuti madzimai ivai pasi pevarume venyu: this is the Bible, the holy word of God. Mudzimai wangu anotopfeka uniform yekuchurch but shoko iri haana kurigashira muhupenyu hwake. She is so argumentative.
Last month ndakamuti aende kumusha kunowona amai vangu negrocery, haana kufara nazvo izvi akati achazoenda next month. I know she was not happy because anoda kuti nditenge grocery kumba kwavo but she has four brothers who work. Shuwa ndingachengetere varume vakuru amai vavo? Kwete, izvo ndakaramba. Nezuro ndakamurangaridza kuti mwedzi wava pedyo kupera agadzirire kufamba, ndavakuudzwa kuti handisi kunzwa mushe. Achiri mukadzi here uyu kana kuti ndatova nebhuru chairo mumba? — Christian, Harare
Response
Verse ramataura rakanaka asi hamuna kuripedzisa rese neiko? Hongu zvakashata kungoita nharo asi zvinotoda vanhu vaviri kuti mugone kukakavadzana. Uniform haireve kuti munhu akaponeswa i-identity yekuti anononamata kupi. Mumwe wenyu akanyarara kana kuratidza kuti kupopota hakupedzi nyaya zvinobatsira. Kana muri muwanano kwayo hamutarise mhuri dzenyu sekuti ihama dzemurume kana mukadzi. Rongai pamwe chete kuti mungabatsire vana mai venyu seizve panguva dzipi. Munhu waunoda haumbofi wakamuenzanisa nebhuru remombe. Rudo nerespect zvinotibatsira kushandisa mazwi kwawo pavadiwa vedu.
Hanzvadzi dzomudzimai dzapaza musha wangu
Dear Amai Chisamba, please help me. Hanzvadzi diki mbiri dzomukadzi wangu came for a visit three weeks ago and have not left. Ndirikushaya kuti ndoitanga ndichiti kudini nyaya yacho. Even mabeers angu mufridge vanonwa madiro. What can I say ini ndiri mukwasha? DStv ndinotenga because I want to watch news dzana BBC, CNN and dzimwe dzemhiri but when I get home I find them vari pamberi peTV yangu vachiwona wrestling kana bhora vachiseka zvavo nehanzvadzi yavo. She does not see anything wrong with them overstaying in my house like this. Ndovadzinga sei? Ndashaya mufaro ini. —Husband, Harare
Response
Ivai munhu anosununguka nekutaura chokwadi zvikuru sei mumba menyu. Vakawanda vanowanzoti “feel at home kuvaenzi” ivo vakanganwa. Zvino vanhu havazoziva pekugumira. Imi muri kutadza kuudza vana tsano zvamunoda nekuti hamudi kunzi munonyima.
Nyaya iyi ndeye kutaura zvamunoda asi muchizviita muhuviri nemukadzi wenyu. Imi muri kutora mudzimai wenyu semutorwa.
TV iyoyo ndeyakewo zvinongoda kupanana mukana. Udzai vana tsano vamirire kupiwa pane kutora vega hazvina hunhu hwakanaka. Voparadza imba yehanzvadzi nezvenhando.
- Send your questions to: letters.sundaymail@zimpapers.co.zw

robotstxt: allowed

filter: keep


text:
Garnet Zvimba
MUZVINHABHIZIMISI wekuita vana 15, uyo akaendeswa kumatare nenyaya yekusachengeta vana, akachema-chema achiti zvinhu hazvisi kumufambira zvakanaka sezvo ari kukwangwaya nekuda kwemhuri huru iyo yave kumuremera.
Nesbert Chidangwara akamhan’arirwa kuHarare Civil Court naElizabeth Chiradza uyo anoda $360 yekuchengeta mwana mumwe chete.
“Ini ndatambudzika nemwana apa baba vacho vasina kana chavari kundipa. Zvinorwadza kuti murume uyu anobata mari inosvika $1 000 nekuda kwezvaanoita zvekutengesa zvinhu zvenhare asi haana kana chaari kuita pamwana wake.
“Pamusoro pazvo, ane rori neimba izvo zvinomupa imwe mari. Zvekuti ane rori haangambozvirambi nekuti ndinotoziva rori racho,” akadaro Chiradza.
Achipawo divi rake, Chidangwara, uyo akanga akamiririrwa negweta rake, akati nhamo yamutamba tsvina.
Gweta iri rakati bhizimusi raChidangwara rekutengesa zvinhu zvenhare harisi kufamba zvakanaka nekuda kwekuti vanhu vazhinji vave kushandisa nharembozha.
“Pavana vose ava, 11 vacho vanoenda kuchikoro uye ndiye anovabhadharira mari yacho,” rakadaro gweta.
Gwete iri rakati Chidangwara anokwanisa kupa Chiradza $20 pamwedzi pamwe nemari yechikoro $60 petemu yoga-yoga.
Mutongi Ruth Kamangira akati Chidangwara abvise $60 pamwedzi.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
6 Panguva iyoyo Soromoni akati:+ “Jehovha akati aizogara muzarima;+
2 zvino ini ndakuvakirai imba yokugara yakakwirira+ nenzvimbo isingachinji yokuti mugare nokusingagumi.”+
3 Mambo akabva atendeuka, akatanga kukomborera+ ungano yose yaIsraeri, ungano yose yaIsraeri zvayakanga yakamira.+
4 Akati: “Jehovha Mwari waIsraeri ngaarumbidzwe,+ akataura nomuromo wake nababa vangu+ Dhavhidhi uye azadzika+ nemaoko ake, achiti,
5 ‘Kubvira pazuva randakabudisa vanhu vangu munyika yeIjipiti, handina kusarudza guta pamadzinza ose aIsraeri rokuti zita rangu rivakirwe imba+ kuti rive ipapo, uye hapana munhu wandakasarudza kuti ave mutungamiriri wevanhu vangu vaIsraeri.+
6 Asi ndichasarudza Jerusarema+ kuti zita rangu rive ipapo, uye ndichasarudza Dhavhidhi kuti atarisire vanhu vangu vaIsraeri.’+
7 Baba vangu Dhavhidhi vaiva nechido mumwoyo mavo chokuti vavakire zita raJehovha Mwari waIsraeri imba.+
8 Asi Jehovha akati kuna baba vangu Dhavhidhi, ‘Nokuti waiva nechido mumwoyo mako chokuti uvakire zita rangu imba, wakaita zvakanaka, nokuti waiva nechido mumwoyo mako.+
9 Zvisinei iwe hauzovaki imba yacho,+ asi mwanakomana wako achabuda muchiuno mako ndiye achavakira zita rangu imba.’+
10 Jehovha akaita shoko rake+ raakanga ataura, kuti ndisimuke panzvimbo yababa vangu Dhavhidhi,+ ndogara pachigaro choumambo+ chaIsraeri, sezvakanga zvataurwa naJehovha,+ kuti ndivakire zita raJehovha Mwari waIsraeri imba,+
11 kuti ndiise Areka+ imomo mune sungano yaJehovha yaakaita nevanakomana vaIsraeri.”+
12 Zvino iye akamira pamberi peatari yaJehovha ari pamberi peungano yose yaIsraeri,+ akabva atambanudza zvanza zvake.+
13 (Nokuti Soromoni akanga agadzira chikuva+ chemhangura akabva achiisa pakati penzvimbo yakakomberedzwa.+ Chakanga chakareba makubhiti mashanu, chakafara makubhiti mashanu, uye chakakwirira makubhiti matatu; uye akaramba akamira pamusoro pacho.) Akapfugama+ nemabvi ake ari pamberi peungano yose yaIsraeri, akatambanudzira zvanza zvake kumatenga.+
14 Akati: “Haiwa Jehovha Mwari waIsraeri,+ hakuna mumwe Mwari akaita semi+ kumatenga kana panyika, anochengeta sungano+ nokuva nomutsa worudo kuvashumiri venyu vanofamba pamberi penyu nemwoyo yavo yose;+
15 imi makaitira mushumiri wenyu baba vangu Dhavhidhi zvamakavapikira,+ zvokuti makaita chipikirwa chacho nomuromo wenyu, uye mazadzika noruoko rwenyu, sezvazvakaita nhasi.+
16 Zvino, haiwa Jehovha Mwari waIsraeri, itirai mushumiri wenyu, ivo baba vangu Dhavhidhi zvamakavapikira, muchiti, ‘Pamberi pangu hapazoshayikwi murume wokwako kuti agare pachigaro choumambo chaIsraeri,+ kana vanakomana vako+ vakangochenjerera nzira yavo nokufamba mumutemo wangu+ sokufamba kwawakaita pamberi pangu.’+
17 Zvino, haiwa Jehovha Mwari waIsraeri,+ chipikirwa chenyu+ chamakapikira mushumiri wenyu Dhavhidhi ngachive chakavimbika.+
18 “Asi chokwadi Mwari angagara nevanhu panyika here?+ Tarirai! Hamungakwani mudenga, iko kumatengatenga;+ zvino, zvakadini neimba ino yandavaka!+
19 Haiwa Jehovha Mwari wangu, tendeudzirai chiso chenyu kumunyengetero womushumiri wenyu+ nokuchikumbiro chake chokuti anzwirwe nyasha,+ nokunzwa kuchema kwokuteterera+ nomunyengetero uri kunyengeterwa nomushumiri wenyu pamberi penyu,+
20 kuti maziso enyu asvinure+ akatarira kuimba iyi masikati nousiku, kunzvimbo yamakati muchaisa zita renyu,+ nokuteerera munyengetero uri kunyengeterwa nomushumiri wenyu akatarira kunzvimbo ino.+
21 Teererai kuteterera kwomushumiri wenyu+ nokwevanhu venyu vaIsraeri pavanonyengetera vakatarira kunzvimbo ino,+ kuti imi munzwe muri kunzvimbo yenyu yamunogara, iko kumatenga;+ uye inzwai mukanganwire.+
22 “Kana munhu akatadzira wokwake,+ akaita kuti apike kuti ave akatukwa paanotadza kuita zvaakapika,+ uye akapika ari pamberi peatari yenyu iri muimba ino,+
23 inzwai muri kumatenga,+ muite chimwe chinhu,+ mutonge vashumiri venyu kuti mutsive munhu akaipa nokuisa nzira yake pamusoro wake+ uye kuzivisa kuti munhu akarurama, akarurama+ nokumupa zvinoenderana nokururama kwake.+
24 “Kana vanhu venyu vaIsraeri vakakundwa pamberi pomuvengi+ nokuti vanenge varamba vachikutadzirai,+ vakadzoka,+ vakakudza zita renyu,+ vakanyengetera+ uye vakakumbira kunzwirwa nyasha nemi vari muimba ino,+
25 inzwai muri kumatenga,+ mukanganwire+ chivi chevanhu venyu vaIsraeri, muvadzose+ kunyika yamakavapa ivo nemadzibaba avo.+
26 “Kana matenga akavharwa zvokuti hapana mvura inonaya,+ nokuti vanenge varamba vachikutadzirai,+ ivo vakanyengetera vakatarira kunzvimbo ino,+ vakakudza zita renyu, vakatendeuka pachivi chavo, nokuti munenge maramba muchivatambudza,+
27 inzwai muri kumatenga, mukanganwire chivi chevashumiri venyu, ivo vanhu venyu vaIsraeri, nokuti munovarayiridza+ nzira yakanaka+ yavanofanira kufamba nayo; uye munayise mvura+ panyika yenyu yamakapa vanhu venyu kuti ive nhaka yavo.+
28 “Kana nzara+ ikaitika panyika, kana denda+ rikauya, kana kutsva kwezvirimwa+ nokuora,+ mhashu+ nemapete+ zvikauya; kana vavengi+ vavo vakavakomba munyika yemagedhi avo+—chero dambudziko ripi zvaro, chero denda ripi zvaro+—
29 chero munyengetero upi zvawo,+ chero kukumbira kunzwirwa nyasha+ kupi zvako kungaitwa nomunhu chero upi zvake kana kuti nevanhu venyu vose vaIsraeri,+ nokuti mumwe nomumwe anoziva dambudziko rake+ nokurwadziwa kwake; paanotambanudzira zvanza zvake kuimba ino,+
30 inzwai muri kumatenga, iyo nzvimbo yenyu yamunogara,+ mukanganwire+ uye mupe mumwe nomumwe zvinoenderana nenzira dzake dzose,+ nokuti munoziva mwoyo wake+ (nokuti imi moga ndimi munonyatsoziva mwoyo yevanakomana vevanhu);+
31 kuti vakutyei+ nokufamba munzira dzenyu mazuva ose avanenge vari vapenyu panyika yamakapa madzitateguru edu.+
32 “Uyewo kana munhu wokune imwe nyika asiri wevanhu venyu vaIsraeri+ anobva kunyika iri kure nokuda kwezita renyu guru+ uye nokuda kworuoko rwenyu rune simba+ noruoko rwenyu rwakatambanudzwa,+ vakauya vakanyengetera vakatarira kuimba ino,+
33 teererai muri kumatenga, muri panzvimbo yenyu yamunogara isingachinji,+ muitire munhu wacho wokune imwe nyika maererano nezvose zvaanoshevedzera kwamuri;+ kuti marudzi ose enyika azive zita renyu,+ akutyei+ sezvinoitwa nevanhu venyu vaIsraeri, uye kuti azive kuti zita renyu rakashevedzwa paimba ino yandavaka.+
34 “Kana vanhu venyu vakaenda kunorwisana+ nevavengi vavo nenzira yamunovatuma nayo,+ vakanyengetera+ kwamuri vakatarira kuguta rino ramakasarudza neimba yandakavakira zita renyu,+
35 inzwaiwo munyengetero wavo nokukumbira kwavo kunzwirwa nyasha+ muri kumatenga, muvaruramisire.+
36 “Kana vakakutadzirai+ (nokuti hapana munhu asingatadzi),+ imi mukavatsamwira kwazvo movaisa kumuvengi, vatapi vavo vovatapa kuti vaende navo kunyika iri kure kana iri pedyo;+
37 ivo vakazopengenuka vari munyika yavanenge vaendeswa kwairi, vatapwa, vakazodzoka, vakakukumbirai kuti muvanzwire nyasha vari munyika yavanenge vari nhapwa,+ vachiti, ‘Takatadza,+ uye takakanganisa,+ uye takaita zvakaipa’;+
38 vakadzoka kwamuri nemwoyo yavo yose+ uye nemweya yavo yose vari munyika yavanenge vari nhapwa,+ yevaya vanenge vavatapa, vakanyengetera vakatarira kunyika yavo yamakapa madzitateguru avo neguta ramakasarudza+ neimba yandakavakira zita renyu;+
39 inzwaiwo muri kumatenga, muri munzvimbo yenyu yamunogara isingachinji,+ munyengetero wavo nokukumbira kwavo kunzwirwa nyasha,+ muvaruramisire,+ uye mukanganwire+ vanhu venyu vanenge vakutadzirai.
40 “Zvino, ndapota, haiwa Mwari wangu, maziso enyu+ ngaasvinure uye nzeve dzenyu+ ngadziteerere munyengetero une chokuita nenzvimbo ino.
41 Zvino simukai,+ haiwa Jehovha Mwari, mupinde muzororo renyu,+ imi neAreka yesimba renyu.+ Haiwa Jehovha Mwari, vapristi venyu ngavapfekedzwe ruponeso, uye vakavimbika venyu ngavafare nokuda kwezvakanaka.+
42 Haiwa Jehovha Mwari, musafuratidza chiso chomuzodziwa wenyu.+ Haiwa yeukai mutsa worudo wamakapikira mushumiri wenyu Dhavhidhi.”+


text:
Munopa Chegumi Here?
Aiwa, basa redu rinotsigirwa nemari yezvipo inobviswa nevanhu asi pasingataurwi kuti nhingi ndiye abvisa mari yakati. Chegumi chii, uye sei Zvapupu zvaJehovha zvisingapi chegumi?
Murayiro wokupa chegumi, waiva muMutemo wakapiwa vaIsraeri vekare. Asi Bhaibheri rinojekesa kuti Mutemo uyu, unosanganisira “murayiro wokutora zvegumi,” haushandi kuvaKristu.
Panzvimbo pokupa chegumi uye kufambisa ndiro yokukanda mari, Zvapupu zvaJehovha zvinotevedzera vaKristu vepakutanga-tanga uye zvinotsigira ushumiri hwazvo nenzira mbiri: vose vanoita basa rokuparidza nokudzidzisa vasingabhadharwi uye vanopa mari dzezvipo dzavanokwanisa.
Tinotevedzera murayiro uri muBhaibheri wakapiwa vaKristu wokuti: “Mumwe nomumwe ngaaite sezvaakasarudza kuita mumwoyo make, asinganyunyuti kana achigombedzerwa, nokuti Mwari anoda munhu anopa achifara.”


text:
Catherine Murombedzi
MUKURANGARIRA vose vakatisiya nekuda kwedenda reHIV/AIDS, sangano repasi rose revanhu vanorarama neutachiona hweHIV rinonzi Global Network of People Living with HIV (GNP+) rakazivisa kuti dindingira regore rino rinoti: ‘Kutsigira ramangwana’ muchirungu ‘Supporting the future’.
Zuva iri richarangarirwa musi wa17 Chivabvu apo vanhu vanotungidza mwenje kurangarira hama neshamwari dzakavasiya.
Pasi rose rinozenge richishandisa dindingira iri uye izvi zvakatangwa mugore ra1983 nevanhu vairarama neutachiona hweHIV/Aids kuAmerica. Suzette Moses-Burton, Executive Director weGNP+, akati vanhu vanorarama neutachiona hweHIV vanofanira kubatana vachiyeuchidza hurumende dzavo kuti dzipe mari yakakwana yekutenga mishonga yemaARV, vanorarama neutachiona vapiwe chiremera chakakwana uye kuti vave nechekuita neupenyu hwavo.
“Sevanhu vanorarama neutachiona hweHIV tinofanira kuve nesungano, toyeuchidza hurumende dzedu kuti dzitipe mari yemaARV yakaringana uye kuti tive nekodzero sevamwe vanhu vese,” vakataura kudaro mugwaro rakatepfenyurwa nesangano iri nguva pfupi yapfuura.
Nyika dzinopa rubatsiro kusangano reGlobal Fund dzakadzikisa homwe yerubatsiro iyi kubva 2012-2013 kusvika paUS$4 bhiriyoni uye remangwana harina kujeka.
Sangano reWorld Health Organisation (WHO) rinokurudzira kuti munhu aonekwa aine utachiona hweHIV uye CD4 Count yake iri pa500 kana kudzika abva atanga kunwa mushonga wemaARV.
CD4 Count inzira yekuona kuti muropa masoja anodzivirira hurwere akamira sei. Kune masoja akanaka nemasoja akaipa. Masoja akaipa akaita seHIV anoparadza masoja anodzivirira hurwere.
Pasi rose vanhu vanosvika 35 miriyoni vari kurarama neutachiona hweHIV. Sangano reWHO rakazivisa kuti pavanhu ava 2,1 miriyoni vakawana utachiona mugore ra2013. Nyika yeZimbabwe iri muSub-Saharan Africa uko kunove kwakanyanya kuremerwa nedenda iri. Vanhu 24,7 miriyoni vanogara mudunhu iri vane utachiona hweHIV vanove chikamu che70 percent chevanorarama neutachiona uhu pasi rose.
Zvinonzi 1,5 miriyoni vakabata utachiona mugore ra2013 mudunhu iri. Vanhu vanosvika 1,1 miriyoni vakafa mugore ra2013 nekuda kweshuramatongo mudunhu iri.
Pandufu dzepasi rose chikamu che73 percent chaive mudunhu iri zvakare.
“Musi wa17 Chivabvu tichirangarira vose vakatisiya nedenda iri, ngatipihwe ruremekedzo rwakafanana nevamwe vese.
‘‘Mishonga iwanikwe kune vese vanorarama neutachiona hweHIV uye kusave nevamwe vanhu vachabatira utachiona nekuda kwekuti hakuna dziviriro yakakwana nedzidziso, kwete,” vakadaro Mai Burton.


text:
Kingstone Mapupu
VARIMI vefodya svondo rino vakayambirwa kuti vashandise mari yavo zvine hungwaru uye kuti vangwarire makoronyera ayo anogona kuvarozva kuburikidzwa nekuvatengeserwa zvinhu zvakasiyana zvakaita semidziyo iyo inenge isina kusimba.
Kurudziro iyi yakaitwa nemapurisa pamwe nevakuru vemakambani emisika inotenga fodya akasiyana.
Chief executive officer weBoka Tobacco Auction Floors, Muzvare Rudo Boka, vanoti vane chikwata chevashandi vanofamba vachipa chenjedzo kuvarimi vanouya pamusika wavo kuti vasangotenga zvose-zvose kuvanhu zvikuru motokari, mahinjini akasiyana nezvimwewo.
“Ukama hwedu nevarimi hwakasimba zvikuru, hatidi kunzwa varimi vanonzi vabirwa mari yavo kana kutsotswa pano paBoka. Tine zvitoro zviri pano zviri pamutemo zvinotengesa zvose zvekurimisa nevanotengesa motokari pamahofisi edu kwete vekunze. Saka varimi vedu vakaona vanhu vavasinganzwisise ngavazivise vashandi vedu vanoita basa rekurindira kana mapurisa kuti tidzivirire makoronyera aya,” vakadaro Muzvare Boka.
Vanoti zvinorwadza kuti murimi anopedza gore rose ari mumunda achirima fodya ozotenga motokari inofamba kwezuva rimwe chete yobva yafa.
Managing director wePremier Tobacco Auction Floors, VaPhilemon Mangena, vakatsinhirawo vachiti varimi ngavazive kuti kana vachirima fodya vanenge vachishandira mhuri yavo kwete kuti vozopedzera mari kumafaro.
“Isu hupenyu hwedu huri mumawoko evarimi saka tinoda kuti vachengetedze mari yavo vokwanisa kudzokera muminda zvakare kuti varambe vachiuya pano votengerawo mhuri zvadzinoda sevanhu vaishanda vose,” vakadaro VaMangena.
VaJames Mutambanesango vanova managing director weTobacco Sales Floor vakakurudzira varimi kuti vatenge, ingave midziyo kana zvimwe, zvavangada muzvitoro zvinozivikanwa.
Zvakadaro, mutauriri wemapurisa munyika, Chief Superitendent Paul Nyathi, vakayambirawo varimi, zvikuru vechirume, kuti vasiyane nenyaya yekupinda mumabhawa vaine mari zhinji kana kutenga zvinhu mumugwagwa.
“Vasikana vaye variko vakamirira kudya varimi, idzowo mbavha dziriko dzakamirira kuba nekutengesa zvinhu zvechitsotsi saka tiripo kuvachengetedza. Varimi musatenge motokari pamarobhotsi veduwe-e munobirwa. Mota haitengwe semabhanzi pane zvinotevedzwa, mapurisa edu aripo kukuzivisai zvose zvinodiwa,” vakadaro.


text:
Reunion.com > Susan Mullane - Norman Murchison > Steven Munyon - Olena Munz
Classmates from Steven Munyon to Olena Munz
Steven Munyon Sue Munyon Sunday Munyon Susan Munyon Tamara Munyon Tammy Munyon Teresa Munyon Terry Munyon Theresa Munyon Thomas Munyon Tim Munyon Timothy Munyon Tina Munyon Tod Munyon Todd Munyon Tracy Munyon Trisha Munyon Vera Munyon Victoria Munyon Vincent Munyon Virginia Munyon Walter Munyon Wayde Munyon Wayne Munyon Wendy Munyon Will Munyon William Munyon Wilma Munyon Wendy Munyon-tasca Tongai Munyoro William Munyoro Anne Munyua George Munyua John Munyua Philip Munyua Wilson Munyua Tatenda Munyukwi Vanny Munyumbwe Mwendwa Munywoki Aaron Munz Adrianne Munz Alice Munz Allen Munz Amanda Munz Amy Munz Andrew Munz Ann Munz Anna Munz Anne Munz Anthony Munz Arthur Munz Ashley Munz Audrey Munz Aurora Munz Barbara Munz Barry Munz Bernard Munz Betty Munz Beverly Munz Bill Munz Birgit Munz Bob Munz Bonnie Munz Brandon Munz Brian Munz Brittany Munz Carissa Munz Carl Munz Carmine Munz Carol Munz Carola Munz Caroline Munz Carolyn Munz Carrie Munz Casey Munz Cat Munz Catherine Munz Chad Munz Charles Munz Cheryl Munz Chris Munz Christian Munz Christina Munz Christine Munz Christopher Munz Clifford Munz Colleen Munz Connie Munz Corey Munz Courtney Munz Craig Munz Crystal Munz Cynthia Munz Dale Munz Dana Munz Daniel Munz Dave Munz David Munz Deanna Munz Debbie Munz Deborah Munz Debra Munz Denise Munz Dennis Munz Deon Munz Derek Munz Diana Munz Diane Munz Dieter Munz Don Munz Donald Munz Doni Munz Donna Munz Doris Munz Dorothy Munz Douglas Munz Duane Munz Edie Munz Edith Munz Edward Munz Eileen Munz Elaine Munz Elizabeth Munz Emily Munz Eric Munz Erika Munz Erin Munz Ethel Munz Evette Munz Florence Munz Francis Munz Frank Munz Fred Munz Frederick Munz Gabriel Munz Gail Munz Gary Munz George Munz Gerald Munz Gilbert Munz Gina Munz Gloria Munz Greg Munz Gregory Munz Gwen Munz Hans Munz Harold Munz Harry Munz Heather Munz Heidi Munz Helen Munz Henry Munz Irene Munz Jack Munz Jacob Munz James Munz Jamie Munz Janet Munz Jason Munz Jay Munz Jeanne Munz Jeff Munz Jeffrey Munz Jennifer Munz Jeremy Munz Jerry Munz Jessica Munz Jessie Munz Jillian Munz Joan Munz Joe Munz John Munz Jolene Munz Jon Munz Jonathan Munz Jordan Munz Joseph Munz Joshua Munz Joyce Munz Judith Munz Judy Munz Julie Munz Justin Munz Kaitlin Munz Karen Munz Karl Munz Katherine Munz Kathleen Munz Kathryn Munz Kathy Munz Keith Munz Kellie Munz Kelly Munz Kenneth Munz Kevin Munz Kim Munz Kimberly Munz Kristin Munz Kristina Munz Krystal Munz Kyle Munz Lacey Munz Lambert Munz Larry Munz Laura Munz Laurence Munz Laurie Munz Lawrence Munz Lee Munz Leonard Munz Leslie Munz Linda Munz Lisa Munz Lois Munz Loretta Munz Lori Munz Lorine Munz Louis Munz Lucas Munz Lucy Munz Lynn Munz Maggie Munz Marc Munz Marcia Munz Margaret Munz Maria Munz Marian Munz Marianne Munz Marion Munz Mark Munz Mary Munz Matt Munz Matthew Munz Maureen Munz Megan Munz Melinda Munz Melissa Munz Mia Munz Michael Munz Michelle Munz Mike Munz Mindi Munz Nancy Munz Natalie Munz Nathan Munz Nicholas Munz Nick Munz Nicole Munz Norma Munz Olena Munz


text:
Hwiriro
Muchidzidzo fundoyetsimba, hwiriro (Frequency) - iri izwi rinotaura huwandu hwechiitiko chinodzokorora, kuti chiri kuitika kangani kuchiverengwa pachiyero chenguva. Hwiriro hunopimwa nechiyero chinonzi Hertz unove mupimo unoreva kuti chiitiko chiri kuitika kamwe pa sekondi imwe. Chititiko chinoverengwa chichitangira nokuperera panvzimbo imwe kureva kuti kana chapera kuitika panenge pave nokudzokera panzvimbo pavambwa kuverengwa.
Kurerutsa Mutauro[chinja | edit source]
- Magetsi emuZimbabwe ane hwiriro hwe 60 hertz.
- Ruwoko rwunotaridza masekondi pachiringazuva rwune hwiriro hwe 60 pamineti hour imwe.
- Injini yemotokari ine hwiriro hwunodarika 2000 dendera pamineti.
Tsika[chinja | edit source]
- Anohwiriro raura maakambobata hove - apa kureva kudzokorora kuraura maakambobata hove.
- Hwiridzira kusakura: weed the field again.
- Hwiridzira (repeat an action)
- Kuhwiridza (1. Give back, 2. Return) apa kureva kudzotsa kana kubenhuka.


text:
Mukadzi
Mukadzi zvinoreva munhu akasikwa zvokukwanisa kutakura mwana mukati make - nokumwe kutaura anonzi muzvare. Shoko rokuti mukadzi rinonyanya kushandiswa pamuzvare akura, kana ari mudiki anonzi musikana.
- Mbaza (Woman of strong and forceful character). Apa kureva mukadzi ane chisimba kana ganyavhu pakutaura kana kuita kwake. Mbaza yegadzi: amazon.
- Handakamwe (Woman who has given birth once) apa kureva munhukadzi akazvara kamwe.
Kuzvara nokuyaruka[chinja | edit source]
Nhengo dzesikarudzi dzemukadzi ndeidzo dzinoshandiswa pakuzvarwa kwemwana. Kunoitawo dzimwe nhengo dzechikadzi dzinoshandiswa pakurera mwana uye kuti dzive dzinoyevedza kumurume.
Tsika nemabasa[chinja | edit source]
Mumarudzi akasiyana vakadzi vane mabasa akasiyana zvishoma, asi mutsika zhinji vakadzi ndivo vanotarisirwa kuita mabasa ekubika; kuchenesa mumba nokutarira vana vadiki, nokushongedza mhuri.


text:
Mashoko Akanaka Anobva Kuna Mwari!
Mashoko Akanaka Anobva Kuna Mwari! Nei tingaabvuma? Bhurocha rino rinopindura mibvunzo yeBhaibheri inowanzobvunzwa.
Kubatsirwa Kwaungaitwa neBhurocha Rino
Bhurocha rino richakubatsira kuti udzidze zvakananga kubva muShoko raMwari, Bhaibheri. Ona kuti ungashandisa sei Bhaibheri rako kuwana magwaro.
Chii Chinonzi Mashoko Akanaka?
Dzidza kuti mashoko okutii anobva kuna Mwari, nei achifanira kukurumidza kuziviswa, uye zvaunofanira kuita.
Mwari Ndiani?
Mwari ane zita here uye ane hanya nesu here?
Mashoko Akanaka Anobva Kuna Mwari Zvechokwadi Here?
Tingava sei nechokwadi chokuti mashoko ari muBhaibheri ndeechokwadi?
Jesu Kristu Ndiani?
Dzidza kuti nei Jesu akafa, rudzikinuro chii, uye kuti iye zvino Jesu ari kuitei.
Chinangwa chaMwari Nokuda Kwenyika Ndechei?
Bhaibheri rinotsanangura kuti nei Mwari akasika nyika, kuti kutambura kuchaguma rini, uye ramangwana renyika uye revaya vanogara pairi rakaita sei.
Itariro Ipi Iripo Nokuda Kwevakafa?
Chii chinoitika kwatiri patinofa? Tichazomboonazve hama dzedu dzakafa here?
Umambo hwaMwari Chii?
Ndiani Mambo woUmambo hwaMwari, uye chii chichaitwa noUmambo hwacho?
Nei Mwari Achibvumira Uipi Nokutambura?
Uipi hwakatanga sei, uye nei Mwari akahubvumira kuenderera mberi? Kutambura kuchazombopera here?
Chii Chingaita Kuti Mhuri Yako Ifare?
Jehovha, Mwari anofara, anoda kuti mhuri dzifare. Wana mazano eBhaibheri anobatsira varume, madzimai, vabereki, nevana.
Ungaziva Sei Kunamata Kwechokwadi?
Panongova nechitendero chimwe chete chechokwadi here? Funga nezvezvinhu zvishanu zvinoratidza kunamata kwechokwadi.
Mitemo yaMwari Inotibatsira Sei?
Jesu akatsanangura kuti nei tichida kutungamirirwa uye kuti mirayiro ipi miviri inonyanya kukosha.
Ungaswedera Sei Pedyo naMwari?
Ona kana Mwari achiteerera minyengetero yose, manyengeterero atinofanira kuita, uye kuti chiizve chatingaita kuti tiswedere pedyo naMwari.
Ndeapi Mashoko Akanaka Pamusoro Pechitendero?
Pachazombova nenguva yokuti vanhu vose vachange vabatana mukunamata Mwari wechokwadi chete here?
Nei Mwari Aine Sangano?
Bhaibheri rinotaura kuti nei vaKristu vechokwadi vakarongeka uye kuti vakarongeka sei.
Nei Uchifanira Kuramba Uchidzidza Zvakawanda nezvaJehovha?
Kuziva kwaunoita Mwari neShoko rake kungabatsira sei vamwe? Ungava noukama hwakaita sei naMwari?
Zvimwe Zviri paIndaneti
Mwari Ane Zita Here?
Mwari ane mazita akawanda okumuremekedza anosanganisira okuti Wemasimbaose, Musiki, uye Ishe. Asi zita rake rinowanika kanopfuura ka7 000 muBhaibheri.


text:
Zvapupu zvaJehovha Zvine Bhaibheri Razvo Here?
Zvapupu zvaJehovha zvinoshandisa shanduro dzeBhaibheri dzakasiyana-siyana pakudzidza Bhaibheri. Asi vanofarira kushandisa Shanduro yeNyika Itsva yeMagwaro Matsvene kana ichiwanika mumutauro wavanogona kunzwisisa nokuti inoshandisa zita raMwari, yakarurama, uye iri nyore kunzwisisa.
Inoshandisa zita raMwari. Vamwe vanobudisa maBhaibheri havana kuremekedza munyori waro. Somuenzaniso, imwe shanduro yeBhaibheri ine mazita evanhu vanopfuura 70 vanonzi ndivo vakabatsira pakuita kuti shanduro iyoyo ibudiswe. Asi muBhaibheri iroro zita raMwari rokuti Jehovha haritombowaniki!
Kusiyana nemaBhaibheri akadaro, Shanduro yeNyika Itsva yakadzorera zita raMwari rokuti Jehovha munzvimbo dzakawanda dzaraiwanika muzvinyorwa zvepakutanga, asi dare rakabudisa Bhaibheri racho harina kuda kuzivikanwa mazita aro.
Yakarurama. Dzimwe shanduro hadzinyatsobudisa mashoko akarurama aiva mumashoko epakutanga-tanga pakanyorwa Bhaibheri. Somuenzaniso imwe shanduro yeBhaibheri inoshandura Mateu 7:13 ichiti: “Pindai nepagedhi rakatetepa, nokuti gedhi rehero rakafara uye mugwagwa unoenda kwairi uri nyore.” Asi shoko rakashandiswa pakutanga raiva rokuti “kukuparadzwa” kwete “hero.” Vashanduri vanogona kunge vakaisa shoko rokuti “hero” vachifunga kuti vakaipa vaizotambudzwa nekusingaperi mugomba remoto. Asi Bhaibheri haritsigiri pfungwa iyoyo. Shanduro yeNyika Itsva inoshandura mashoko acho zvakarurama ichiti: “Pindai nepagedhi rakamanikana; nokuti mugwagwa wakafara uye wakapamhama unoenda mukuparadzwa.”
Iri nyore kunzwisisa. Shanduro yakanaka haifaniri kungogumira pakuti yakarurama asi inofanira kunge yakajeka, iri nyore kunzwisisa. Ona muenzaniso. Pana 1 Petro 1:13, muapostora Pauro anoshandisa mashoko anoreva kuti “sungai zviuno zvepfungwa dzenyu.” Mashoko aya akashandurwa sezvaari haanzwisisiki zvaanoreva, saka Shanduro yeNyika Itsva inoshandura mashoko acho nenzira iri nyore kunzwisisa ichiti ‘gadzirirai pfungwa dzenyu.’
Kuwedzera kwayo pakuva yakajeka, iri nyore pakunzwisisa, inoshandisa zita raMwari, Shanduro yeNyika Itsva haitengeswi inopiwa vanhu mahara. Izvi zviri kuita kuti vanhu vakawanda vaverenge Bhaibheri mumutauro wavo, kunyange vaya vakanga vasingazombokwanisi kufa vakatenga Bhaibheri.


text:
Nokuda kokuchema kwevacheche vaishaiwa muchengeti , mwari nomunhu wake Dr Grace Mugabe kuti avake Nzvimbo yekuchengetera nherera kuMazowe uko....mazowe woyeee.kurwiswa kwakavapo asi zvose zvaiitika hazvina kupedza mai vedu simba nekuti mwari wakateteka...jehova akavapa simba guru kwazvo.Mai Mugabe vakamira sababa samai kunherera vachibatsirwa nababa vedu vamugabe ..kusvika nzvimbo yekuchengetera nherera yavakwa zvakanaka zvinoita mwari zvinoshamisa mwana wezanu pf kwauri uko imbosimuka uti amen mwari akatendeka.
Source: bulawayo24.com


text:
Dzingiswa
Izwi rokuti kudzingiswa (circumcision in English) rinoreva kuchekwa kweganda rinovhara kumberi kwenhengo yesikarudzi yechirume inonzi mboro. Vamwe vanoshandisa izwi rokuti kuchecheudzwa kutaura tsika iyoyi.
Zvichienderana netsika munzvimbo dzakasiyana ganda iri rinochekwa pamazera akasiyana okuzvarwa. Zvakare zvikonzero zvinopiwa kutevedza tsika iyi zvinosiyana. Vamwe vanoita tsika iyi vachitevedza Chinamato. Vamwe vanoita vachiti inzira yokutaridza kuyaruka kwemukomana kuti ava murume. Vamwe vanoita senzira yokuchengetedza hutano vachiti nhengo yakachecheudzwa haichengete tsvina kumberi kwayo kana ganda riya rabiswa.
Kurudzi rwemaJudah, tsika yokudzingiswa inoitwa kana mwana ave nemazuva manonwe (8) okuzvarwa. MaJudah vanoita izvi vachitevedzwa mhiko yakaitwa nababa vavo Abraham pamberi paMwari.
Vanamati vechiMuslim vanoitawo tsika yokudzingisa.
Kuno kuAfrica vaRemba vanowanikwa kunyanya mudunhu reMberengwa vanoitawo tsika yokudzingisa iyi. Rudzi rwevaRemba vanoti madzibaba avo maJudah kana kuti vakabva kwakare kunyika yemaJudah.
Mamwe marudzi anoita tsika iyi yokudzingiswa anosanganisira: Xhosa; Shangani; Chewa; Varungu nemamwewo marudzi.
Hurumende yeZimbabwe ichishanda mubazi rezveHutano iri kukurudzira kuti varume vadzingiswe senzira yokuderredza kutapurirana kwehutachiona hunokonzera AIDS hunonzi HIV.
-
-
MaJudah vanodzingisa vacheche
-
-


text:
Ruha 2: Ruhanzo dogoro kezoworo moEgipite
Vantu ntantatu tupu va parukire Ruhanzo, nye konyima zosiruwo awo kwa vhukire tava ka sika komayovi gomanzi. Konyima zoRuhanzo nomvhura 352 da pitire po yipo va hampurukire Abirahamu. Tatu lirongo omu Karunga ga sikisire mo etumbwidiro lyendi mokupa Abirahamu munona gomugara gedina Isaka. Ano povana vaIsaka wovagara vavali, Jakopo yige ga horowere Karunga.
Jakopo kwa kere nepata lyenene lyovana wovagara 12 ntani navamwe wovakadi. Vana vaJakopo wovagara 10 kwa nyengere mumbyawo Josefa yiyo va mu randesere moupika moEgipite. Konyima Josefa kwa ya kere mupangeli gwaEgipite gomulyo. Apa lya wizire erumbu lyedigu, Josefa kwa hetekere vakuru vendi a tare nsene va rundurura nomutjima dawo. Mouhura, epata lyaJakopo nalinye, Vaisraeli, kwa dirukilire koEgipite. Eyi kwa horokere nomvhura 290 konyima zehampuruko lyaAbirahamu.
Ure wonomvhura 215 edi da kweme ko, Vaisraeli kwa tungire moEgipite. Konyima apa ga fire Josefa, tava kara vapika moEgipite. Mokupita siruwo yipo va hampurukire Mosesa, ano Karunga kwa mu ruganesere a zowore Vaisraeli moEgipite. Mwanayinye, Ruha ROUVALI kwa kwatera mo histoli zonomvhura 857.


text:
Rwizi Save
Rwizi Save rwizi rwakareba 400km rwunoyerera muZimbabwe neMozambique. Rwizi urwu rwunotanga panzvimbo iri pachinhambwe chinokwana 80km kubva kuHarare. Kubva ipapa rwunoyerera rwakananga kuChamhembe rwozonanga kuMabvazuva kune madirano narwizi Odzi.
Kubva pamadirano naOdzi rwizi Save runoyerera ruri kuMadokero kweEastern Highlands , pane nzvimbo yokuti rwizi urwu rwuri pamupata usina mvura. Rwizi Save narwizi Runde zvinosangana pamuganhu weZimbabwe-Mozambique panzvimbo inonzi Mahenya. Save anodira mugungwa reIndian Ocean pamuyeramwaka 21oS.
Makarekare munguva yemadzimambo aiva paMasvingo eZimbabwe, rwizi Save rwaishandiswa nevashambadzi kutakura ndarama yaibva kuZimbabwe. Idzi dzaive nguva dze13th ne14th Century.


text:
Mwari Ndiye Anogara Aronga Zvinhu Zvose Zvinozoitika Here?
Mhinduro yeBhaibheri
Mwari anotiremekedza nokutipa simba rokusarudza zvatinoda panzvimbo pokuti agare akaronga zvichazoitika muupenyu hwedu. Ona zvinodzidziswa neBhaibheri.
Mwari akasika vanhu nemufananidzo wake. (Genesisi 1:26) Isu takasiyana nemhuka pakuti kufanana neMusiki wedu tinogona kuratidza unhu hwakadai serudo uye kubata vamwe zvakanaka. Uye kungofanana neMusiki wedu takasununguka kusarudza zvatinoda.
Zvatinoita zvinogona kutema zvichazoitika mune ramangwana. Bhaibheri rinotikurudzira kuti ‘tisarudze upenyu nokuteerera inzwi raMwari,’ zvichireva kusarudza kuteerera mirayiro yake. (Dheuteronomio 30:19, 20) Hwaizova utsinye kuudza munhu kuti sarudza zvaunoda kuita nepo iye asina rusununguko rwacho. Panzvimbo pokutimanikidza kuti tiite zvaanenge ataura, Mwari anotikumbira nerudo achiti: “Haiwa kudai waizoteerera mirayiro yangu! Rugare rwako rwaizoita sorwizi.”—Isaya 48:18.
Kubudirira kwatinoita muupenyu kana kuti kusabudirira hazvirevi kuti ndiMwari akagara azvironga. Kana tichida kubudirira kuita chimwe chinhu tinofanira kushanda nesimba. Bhaibheri rinoti: “Zvose zvinowana ruoko rwako kuti ruite, zviite nesimba rako rose.” (Muparidzi 9:10) Rinotiwo: “Zvirongwa zvomunhu anoshingaira zvinobatsira.”—Zvirevo 21:5.
Rusununguko rwatiinarwo pakusarudza chitori chipo chinobva kuna Mwari nokuti rwunoita kuti timude ‘nomwoyo wose,’ nemhaka yokuti ndizvo zvatinenge tasarudza kuita.—Mateu 22:37.
Mwari haasiri iye anoronga zvinhu zvose zvinoitika here?
Bhaibheri rinodzidzisa kuti Mwari ndiye Wemasimbaose, kureva kuti hakuna mumwe munhu anomuudza zvokuita pamashandisiro aanoita simba rake. (Jobho 37:23; Isaya 40:26) Asi haashandisi simba rake pose pose. Somuenzaniso, Bhaibheri rinoti Mwari ‘akaramba achizvidzora’ panyaya ine chokuita neBhabhironi rekare, iro raiva muvengi wevanhu vake. (Isaya 42:14) Ndizvowo zviri kuitika mazuva ano, ari kurega vanhu vachiita zvavanoda vachiitira vamwe zvakaipa. Asi Mwari haasi kuzoramba akapeta maoko.—Pisarema 37:10, 11.


text:
The latest from Baba Zvakanaka (@BabaZvakanaka). Shamwari, Ndino da Zimbabwe, Ndino da rusununguko. Wish I was in Harare.
Kubata baba zvakanaka mubedroom!!!nmber 1. 4 likes. Interest.
vabereki vako, nekuti Mwari anoti zvakanaka kukudza baba namai vako uye nekuti zvinomufadza! Mitemo ineGumi 1 Practice Ministries Zvidzidzo ZveBhaibheri 76
Baba Vekudenga Vakanga vari muchisango ichi pazuva iroro rakanaka rematsutso. Vakadaidza Joseph nezita. ... “Uye zvino, kana ukashingirira mazviri zvakanaka,
VARIDZA MHERE BABA VACHIBOWA. Kana mose matunda mai nyatsopukutai baba zvakanaka ini kana kugeza mozorora makamirira round yechipiri.


text:
Sei Musingabvumi Kuwedzerwa Ropa?
Nhema dzinowanzotaurwa nevanhu
Nhema: Zvapupu zvaJehovha zvinofunga kuti vanachiremba havagoni kubatsira, saka kana vakarwara havaendi kuchipatara.
Chokwadi: Kana isu kana kuti voukama vakarwara tinotsvaka kurapwa kwakanakisisa. Tinotsvaka vanachiremba vanoziva basa uye vanorapa pasina kuwedzerwa ropa. Tinofara chaizvo nokufambira mberi kuri kuitika panyaya dzokurapa. Kutaura zvazviri, nzira dzinoshandiswa pakurapa Zvapupu pasina kuwedzerwa ropa dzava kushandiswawo kubatsira vamwe vasiri Zvapupu. Munyika dzakawanda, murwere anogona kusarudza kana asingadi kuwedzerwa ropa izvo zvinomudzivirira pazvirwere zvinokonzerwa nokunge awedzerwa ropa, kana kutadza kupindirana kweropa nomuviri wake.
Nhema: Zvapupu zvaJehovha zvinoti kutenda ndiko kunoita kuti murwere apore.
Chokwadi: Hatiiti zvokunamatira.
Nhema: Dzimwe nzira dzokurapwa nadzo pasingawedzerwi ropa dzinodhura.
Chokwadi: Kurapwa usingawedzerwi ropa kwakachipa. *
Nhema: Zvapupu zvakawanda kusanganisira vana, zvinofa gore rimwe nerimwe nemhaka yokuramba kuwedzerwa ropa.
Chokwadi: Idzi ndidzo nhema dzisina kana nomusoro. Vanachiremba vanovhiya vanogara vachivhiya mwoyo, mizongoza uye kuisira munhu dzimwe nhengo dzomuviri uye vanozviita vasingashandisi ropa. * Varwere kusanganisira vana vanorapwa vasingawedzerwi ropa, vanopora kufanana nevarwere vanenge vawedzerwa ropa kana kuti vanotokurumidza kudarika vawedzerwa ropa. * Ndiani anoziva kuti kana murwere akawedzerwa ropa achararama asi akasawedzerwa ropa achafa? Hakuna anozviziva.
Sei Zvapupu zvaJehovha zvisingabvumi kuwedzerwa ropa?
Iyi haisi nyaya yokuti vanachiremba vanoti kudii asi kuti inyaya yokuti Mwari anoti kudii. Testamende Yekare neTestamende Itsva zvinotipa murayiro wakajeka wokuti tisadya ropa. (Genesisi 9:4; Revhitiko 17:10; Dheuteronomio 12:23; Mabasa 15:28, 29) Uyewo, kuna Mwari ropa rinomirira upenyu. (Revhitiko 17:14) Saka kusadya kwedu ropa kana kuriwedzerwa haisi nyaya yokungoteerera Mwari chete asi kuti tinenge tichimuremekedza somunhu akatipa upenyu.
Kuchinja mafungiro
Pane imwe nguva, vezvoutano vaiti kurapa pasina kuwedzerwa ropa kwakaipa uye kwakangofanana nokuzviuraya asi iye zvino vava kuchinja mafungiro avo. Somuenzaniso, muna 2004, imwe nyaya yakabudiswa mubhuku rezveutano yakati “nzira dzakawanda dzinoshandiswa pakurapa Zvapupu zvaJehovha ndidzo dzichange dzava kutoshandiswa nevakawanda mumakore ari kutevera.” * Imwe nyaya yakabuda mubhuku rinonzi Heart, Lung and Circulation muna 2010 yakati “‘kuvhiyiwa munhu asingawedzerwi ropa’ hakufaniri kungoitwa kuZvapupu zvaJehovha chete asi kuti kunofanira kuitirwa vanhu vose.”
Zviuru zvakawanda zvavanachiremba zvava kushandisa nzira dzokuti murwere asarasikirwa neropa rakawanda paanenge achivhiyiwa uye pakuvhiyiwa kwacho havamuwedzeri ropa. Nzira idzi dzokurapa pasina kuwedzerwa ropa dzava kutoshandiswa munyika dziri kusimukira uye vamwe varwere vanenge vasiri Zvapupu zvaJehovha vari kutokumbira kurapwa kwakadaro.
^ ndima 8 Ona bhuku rinonzi Transfusion and Apheresis Science, Volume 33, No. 3, peji 349.
^ ndima 10 Ona bhuku rinonzi The Journal of Thoracic and Cardiovascular Surgery, Volume 134, No. 2, mapeji 287-288; Texas Heart Institute Journal, Volume 38, No. 5, peji 563; Basics of Blood Management, peji 2; uye Continuing Education in Anaesthesia, Critical Care & Pain, Volume 4, No. 2, peji 39.
^ ndima 10 Ona bhuku rinonzi The Journal of Thoracic and Cardiovascular Surgery, Volume 89, No. 6, peji 918; uye Heart, Lung and Circulation, Volume 19, peji 658.
^ ndima 14 Continuing Education in Anaesthesia, Critical Care & Pain, Volume 4, No. 2, peji 39.


text:
Ticha Tichaziva
CHITSAUKO 8 (Nyaya yacho: Enderero mberi)
Mujubheki anoti VaChigweru vamborega mwana agare pasi ndokumumhoresa asi haapinduri. Tete vanobvunza Monika kuti akadiniko iye ndokupindura. Amai vanobva vamuti achivataurira kuti ainge ari kupi vashatirwa zvakanyanya. Mujubheki anokumbira amai vaMonika vamunyarewo vozobvunzana zvavo nomwana wavo ivo vabuda, baba vaMonika vachidarowo asi amai ava vanoti mwana ndowavo nokudaro vanoita zvavanoda naye.
Baba vaMonika vanobuda, tete ndokusimukawo vachibva vaenda mumba ndokusara Monika, amai naMujubheki.
Amai vanochibvunza Monika kuti ainge arikupi iye ndokupindura achiti ainge aenda kunoona mukoma Tendai amai ndokumuti vakati chii. Mujubheki anopindirazve achiti vasapopotere mwana ndokushevedza Monika kuti ambotevera Mujubheki panze uyo anomuti asanzwe zvinorehwa naamai ndokubva apa Monika homwe yepepa yaaive nayo achiti aende nayo kugota kwake ozoivhura kana Mujubheki aenda.
Vadzokera mumba Monika anoshamiswa nekushanda kwakanga kwaita izwi ramai vake pavanoti avhure pakapfigirwa kana achida sadza asi anoti akaguta. Mujubheki anotaurira Monika kamwe karungano kokuti angakatonga sei, kemumwe murume ainga avimbiswa neimwe chirikadzi yainge ine mwanasikana kuti achave mudzimai wake kana achinge avaitira zvose zvavaida. Hapano paya apo murume ava kuti achitora mukadzi wake mwanasikana uye ndiye tana kuramba achiti haangaroorwi neharahwa. Chirikadzi iya inoenda kumurume uyu kunomuchemera vachiti achivarega vamupe mumwe mubhadharo asi murume anoti chitsidzo chinofanira kuchengetedzwa.
Abvunzwa kuti nyaya yakadai Monika angaitonga sei anoti hapana chekuita kunze kwokuti mwana uyu aende kumurume uyu. Mumba munomboita karunyararo, Mujubheki ndokutarisa kuna VaChigweru, Monika ndokubva anyumwa kuti pane zvakanga zviri kuitika asi asingazivi kuti zvii.
Mujubheki anobva anyemwerera achiti Monika agona kutonga nyaya iyi. Anobva aenderera mberi achitsanagura achiti murume iyeyu ndiMujubheki, chirikadzi iyi ndiVaChigweru, musikana wacho ndiMonika. Zhishoma nezvishoma nyaya yose inodzokera Monika uyo anobva abuda mumba kwava kuenda kunhanga kwake kwaanosvikozvikanda pasi neshungu akatadza kuchema nekushatirwa.
ONGORORO
Munyori anoshandisa musambo uyu wekuti muverengi nemutambi kana vamwe vatambi vari munyaya vari kuziva zvinenge zvichiitika asi mumwe mutambi kana vatambi hapana chavari kuziva. Nyaya iri kutaurwa naMujubheki iri kunyatsa kuzivikanwa naMujubheki naamai vaMonika muverengi obva aizivawo. Monika hapana nezvaari kuziva asi anozoti zvake pava paya ozotanga kuziva kuti iri kureva kuti kudini. Siyaniso (contrast) tinoona ichishandiswawo nemunyori panosvika Monika achibva kunoona Tendai amai vake vari kutibwida nekushatirwa asi paanobva kunoona Mujubheki panze, Monika anoshamisika zvikuru apo anoona kushanduka kwainge kwaita izwi raamai vake vachimunyengerera nekuda kumupa chokudya.
Tinosangana neenzaniso imwe chete apo Mujubheki anenge achitanga rungano rwake rwemurume uya wekuvimbiswa kuti achazopihwa mudzimai. Nyaya iyi yakaitika kare kare chaizvo kuve ukare kare uku kuchitaridzwa nekushandiswa kweenzaniso iyo inoti mhuka dzichaseka “sevanhu” (43).
CHITSAUKO 9 (Nyaya yacho)
Monika apo anomuka mangwana acho anonzwa baba namai vachipopotedzana.


text:
Kubhabhatidza
Kubhabhatidza (baptism in English) itsika inoitwa nevatendi vechiKristu yekupinza mutendi mutsva mumvura. Tsika iyi inoitwa mushure mokunge munhu agamuchira Jesu Kristu achitenda kuti muponesi uye ndiShe. Maitirwo ayo kumaKereke mazhinji anoti munhu anonyudzwa muviri wake mumvura zhinji kuchitaurwa mashoko anoti, "Ndinokubhabhatidza muzita raBaba, neraMwanakomana, neraMweya Mutsvene. Kubhabhatidzwa mucherechedzo wokutanga wokuti munhu ave mutendi kuna Jesu Kristu uye unocherechedza kubviswa kwezvivi zvemunhu.


text:
Jende
Jende kana dati - machende (muruzhinji), masvada. inhengo yemurume inowanikwa pasi pemboro pakati pemakumbo yakarembera. Machende anongogara ari maviri.
Machende ndiwo anogadzira hurume. Kana pasina machende munhu kana mhuka haikwanise kuberekesa.
Machende ndiwo aya anonzi muchirungu ma testicles; uye maari ndimo munogadzirwa mbeu yehubaba, unonzi uronyo kana kuti maronyo. Machende anozivikanwawo nezita rekuti makandi asi vamwe vanowanzomati matomatisi kana kuti mabhora. Murume umwe neumwe unenge ane machende maviri, asi kune varume vashoma vane jende rimwe.
Machende anogadzirawo chidenhi chinonzi testosterone chinodenha kuyaruka kwemukomana kuti ave nechimiro chemurume.
Svada (scrotum) zvinoreva chibhegi chinoonekwa kunze chinotakura nhengo iyoyi yehurume.
Kana jende riri rimwe rinonzi Jendekufa. Kana ukaita rimwe hombe kamwe kari kadiki unonzi une jendekufa zvakare.
..


text:
Hurongwa hwaMwari hwoRuponesoRelated Media
1 Johani 5:11-12 Uye uku ndiko kupupura kuti: Mwari akatipa upenyu husingaperi, uye upenyu uhu huri muMwanakomana wake. Uyo ane Mwanakomana ane hupenyu; uyo asina Mwanakomana waMwari haana upenyu.
Ndima iyi inotitaurira kuti Mwari akatipa hupenyu husingaperi, uye kuti upenyu uhu huri muMwanakomana wavo, Jesu Kristu. Namamwe mashoko, nzira yokugamuchira upenyu husingaperi kugamuchira Mwanakomana waMwari. Mubvunzo ndowekuti, Ko munhu anogamuchira sei Mwanakomana waMwari?
Dambudziko roMunhu
Kuparadzaniswa naMwari
Isaya 59:2 Asi zvakaipa zvenyu zvakakuparadzanisai naMwari wenyu; zvivi zvenyu zvakavanza chiso chake kwamuri kuti arege kunzwa.
VaRoma 5:8 Asi Mwari anoratidza rudo rwake kwatiri pakuti: Tichiri vatadzi, Kristu akatifira.
Maringe nendima yaVaRoma 5:8, Mwari vakaratidza rudo rwavo kuburikidza norufu rwoMwanakomana wavo. Chikonzero nei Kristu vakafira zvivi zvedu? Nokuti magwaro matsvene anotaura kuti vanhu vose vakatadza. Chitadzo, chivi, kanakuti chitema, kutaira, kushota kana kukundikana kusvika pakatarwa naMwari. Bhaibheri, shoko raMwari rinotaura kuti “...vose vakatadza uye vakasasvika pakubwinya (kutsvene kuzere) kwaMwari.” Namamwe Mashoko, zvivi zvedu zvinotiparadzanisa naMwari mutsvene, Mwari vakarurama uye vanotonga zvakarurama nokudaro Mwari vanofanira kutonga munhu mutadzi.
Habhakuki 1:13a Meso enyu akachena zvokuti haangatarisi zvakaipa; hamungatenderi zvakaipa.
Kusakwana kwemabasa edu
Magwaro matsvene anotidzidzisa kuti hapana kunaka kwemunhu, kana kuzviita mutsvene kwemunhu, kana mabasa akanaka angaitwa nemunhu, kana zviito zvechinamato zvinogona kuita kuti munhu agamuchirwe naMwari kana kugonesa munhu kuti apinde denga. Munhu anozviti akanaka, munhu wechinamati, munhu akaipa pamwe nemunhu asina chinamati vose vane rimwe. Vose havana kukwana pakururama kwaMwari. Mushure mekukurukura pamusoro pevakadai mutsamba yaakanyorera vaRoma 1:18 kusvika vaRoma 3:8, muApostora Pauro anotaura kuti vose maJudha navaHedheni vari pasi pezvivi, vuye kuti “Hakuna akarurama, kunyange nomumwe” vaRoma 3:9-10. Kupamhidzira kushoko iri tinowana kutaura kwendima inotevera:
VaEfeso 2:8-9 Nokuti makaponeswa nenyasha, kubudikidza nokutenda, uye izvi hazvibvi kwamuri, chipo chaMwari, kwete nemabasa kuti parege kuva nomunhu anozvikudza.
Tito 3:5-7 Akatiponesa kwete nekuda kwezvinhu zvakarurama zvatakaita, asi nokuda kwetsitsi dzake. Akatiponesa kubudikidza nokuberekwa patsva nokuvandudzwa noMweya mutsvene, uyo waakadurura wakawanda kwazvo pamusoro pedu kubudikidza naJesu Kristu Muponesi wedu, kuitira kuti mushure mokunge tashayirwa mhosva nenyasha dzake, tive vadyi venhaka tiine tariro youpenyu husingaperi.
VaRoma 4:1-5 Zvino tichati Abhurahama, tateguru wedu panyama akawaneiko pazviri? Nokuti dai Abhurahama akashayirwa mhosva nemabasa angadai aine chinhu chokuzvirumbidza nacho, asi kwete pamberi paMwari. Ko rugwaro runoti kudiniko? Abhurahama akatenda Mwari uye kukanzi kwaari ndiko kururama. Zvino munhu kana achiita basa mubairo wake hautorwi sechipo chokungopiwa, asi somubairo wakamufanira. Asi kumunhu asingashandi asi achitenda Mwari uyo anoshayira mhosva munhu akaipa kutenda kwake kuchanzi kwaari ndiko kururama
Zvisinei nokuti kunaka kwomunhu kwakadini hazvigoni kuenzaniswa naMwari. Mwari akarurama zvizere. Nokudaro Habhakuki 1:13 inotionesa kuti Mwari akarurama zvakakwana haagoni kuwadzana nani kana ani zvake ane kururama kusina kukwana. Kuti Mwari vatigamuchire tinofanira kunge takakwana saivo. Pamberi paMwari takashama, kunze kwaMwari hatina mubatsiri, uye tinoshaiwa tariro matiri. Hapana mararamiro akanaka atinogona kuita pachedu angagone kutipinza denga kana kutiwanisa upenyu husingaperi. Zvakadaro mhinduro ndeipi?
Mhinduro yaMwari
Mwari haazi mutsvene basi watisingagone kusvikira tomene nekururama kwedu, asi Mwari Rudo zvekare uye azere nenyasha pamwe ne tsitsi. Nokuda kwerudo rwake, nenyasha dzake Haana kutisiya tisina tariro nemhinduro.
VaRoma 5:8 Asi Mwari anoratidza rudo rwake kwatiri pakuti: Tichiri vatadzi, Kristu akatifira.
Aya ndiwo mashoko omufaro, namamwe mashoko nhau dzakanaka dzeBhaibheri, iro shoko reVhangeri nekumwe kutaura. Ishoko riripamusoro pchipo chaMwari, mwanakomana wavo amene akava munhu, akararama asina chivi, akafa rufu rwokuroverwa pamuchinjikwa achifira zvivi zvedu, akamutsva kubva muguva kuratidza pachena kuti aivaMwana waMwari, uye kuratidza kukosha kworufu rwake panzvimbo yedu
VaRoma 1:4 Uye akaratidzwa nesimba kubudikidza naMweya Mutsvene kuti ndiye Mwanakomana waMwari, nokumuka kwake kubva kuvakafa;
VaRoma 4:25 Akaiswa kurufu nokuda kwezvivi zvedu uye akamutswa kuvapenyu nokuda kwokushayirwa mhosva kwedu
2 VaKorinde 5:21 Mwari akaita kuti uyo akanga asina chivi ave chivi nokuda kwedu, kuitira kuti maari tive kururama kwaMwari
1 Petro 3:18 Nokuti Kristu akafira zvivi zvavose kamwe chete; akarurama nokuda kwavasakarurama, kuti akuuyisei kunaMwari. Akaurayiwa mumuviri asi akararamiswa noMweya.
Tinogamuchira sei mwana waMwari?
Nokuda kwebasa rakapedzwa naJesu kristu pamuchinjikwa, Bhaibheri rinoti “Ane Mwanakomana ane hupenyu” Tinogona kugamuchira mwanakomana waMwari Jesu Kristu, saMuponesi nokutenda kwedu, tichivimba naye norufu rwake achifira zvivi zvedu.
Johane 1:12 Asi kuna vose vakamugamuchira, kuna avo vakatenda muzita rake, akavapa simba rokuti vave vana vaMwari.
Johani 3:16 Nokuti Mwari akada nyika nokudaro, kuti akapa Mwanakomana wake mumwe oga, kuti ani nani anotenda kwaari arege kufa asi ave noupenyu husingaperi. Nokuti Mwari haana kutuma Mwanakomana wake panyika kuti atonge nyika, asi kuti nyika iponeswe kubudikidza naye. Ani naani anotenda kwaari haatongwi, asi ani naani asingatendi atotongwa nokuti haana kutenda muzita roMwanakomana mumwe oga waMwari.
Izvi zvinoreva kuti mumwe no mumwe wedu anouya kunaMwari nenzira imwe: (1) chokutanga, semutadzi anonzvisisa kuipa kwake kwake, (2) chechipiri, mutadzi anonzwisisa kuti hapana mabasa angaitwa nemunhu anga muponesa, uye (3) chechitatu, kuvimba zvizere pana Kristu oga nokutenda maari bedzi kuti uponeswe.
Kana uchida kugamuchira uye nokuvimba naJesu Kristu so muponesi wako, ungada kuratidza kutenda kwako nomunamato uri nyore wokubvuma zvivi, wogamuchira kuregererwa uchiisa kutenda kwako munaKristu kuti akuponese.
Kana wavimba naKristu sokudaro, unofanira kudzidza zvoupenyu hutsva uhwu uye kuti ungaenderera mberi sei uchifamba nakristu. Unogona kutanga nokuverenga zvinyorwa zvinotevera zvinonzi “Ma ABC okukura muchiKristu”. Zvinyorwa izvi zvinokutora nhano imwe neimwe kupfuura nemuzvidzidzozvine hwaro hweshoko raMwari zvichikubatsira kuvaka nheyo yakasimba yokutenda kwako munaKristu
Related Topics: Soteriology (Salvation)


text:
Kuzvara
Pachinyorwa chino paunganidzwa mashoko anotaura kuzvara.
- Kuzvara kana kubara iri rinotaura chiitiko chokuwanda kwemhuri ichizvarwa.
- Kusununguka iri shoko rinotaura kubuda kwemwana uye kurerukirwa kwemudzimai azvara.
- Kubereka iri shoko rinotaura chiitiko chekubva pakunamba nhumbu kusvika pakubuda kwemwana.
- Kusurumuka (give birth, bear) zvinotaura kuzvara - apa kurevera nenzira yokutakura pamuviri sezvinoitwa nevakadzi - gestation period kuEnglish.
- Kupombonoka iri shoko rinotaura kurerukirwa kwemunhukadzi kana mwana azvarwa abuda.
- Kurongera zvinotaurwa pakuzvarwa kwemapatya.
- Kururudza; Kurudzanisa; Kudzaranisa, kubarata (bear much of children or fruits) mazwi anotaura kubereka vana vazhinji. Shoko iri rinoshandiswawo pakubereka michero wakawanda kana zvimwewo zvibereko.
- Kumonyongwa (Suffer pains of child birth) kana kupfumbwa zvinotaurwa pamarwadzo ekuzvara mwana.
Shoko[chinja | edit source]
Jeremiah 30 vhesi 6 Bvunzai zvino muwone kana murume ungagona kusurumuka; ndinowonereiko murume mumwe nomumwe akaisa maoko ake pachiuno chake somukadzi?


text:
Ketamhuka
Ketamhuka (Zoology in English) ibazi rechidzidzo cheKetazvipenyu rinotarisa zvemhuka. Zvarinobata zvinosanganisira: chimiro chemhuka, kubereka kwadzo, matunhu dzinogarwa nemhuka, uye kuti rudzi rwemhuka rwunorarama here kana kuti rwakatsakatika. Nyanzvi yakadzidzira chidzidzo ichi anonzi Chiketamhuka.
Shoko rokuti kuketa ishoko reslang yeChiShona rinoreva zvinosanganisira: kuziva, kuona, kuva nenjere, kuyeuka chawakamboona, kupatsanura, kuronga, zvichingodaro. Shoko rokuti kuketa ndiro riri pedyo kuturikira chivakashure chokuti -logy chinoshandiswa kuEnglish mumazwi anenge gynaecology, geology, biology. Saka Ketamhuka ibazi reruzivo pamusoro pemhuka.


text:
Mavhidhiyo epaJW.ORG
Pamavhidhiyo edu ari paIndaneti tarisa uone raunoda. Ona kana kuti dhaunirodha mavhidhiyo anobatsira mhuri, vari kuyaruka uye vana. Ona mavhidhiyo anotaura nezveZvapupu zvaJehovha.
IVA SHAMWARI YAJEHOVHA
Paridza Nomutauro Wokune Imwe Nyika
Ungaita sei kuti uparidzire munhu anotaura mutauro wausingagoni?
KURARAMA ZVINOENDERANA NEZVINOTAURWA NEBHAIBHERI
Ndakatanga Kufinhwa Nemararamiro Andaiita
Dmitry Korshunov aiva chidhakwa chisingaiti, asi akazochinja. Tarisa vhidhiyo iyi uone chakamubatsira kuti achinje zvakadaro.
IVA SHAMWARI YAJEHOVHA
Teerera Pamisangano
Zvakanakirei kuti titeerere pamisangano?
KUPARIDZA PACHENA
Kuparidza Kunzvimbo Iri Kwayo Yoga
—Australia
Ona kunakidzwa kwemhuri yeZvapupu zvaJehovha iri kunoparidzira kwevhiki vanhu vanogara kumapurazi emuAustralia.
IVA SHAMWARI YAJEHOVHA
“Ravirai Henyu Muone Kuti Jehovha Akanaka” (Rwiyo 95)
Bata nziyo iyi nomusoro uzoiimbira mumwe munhu ari mubasa renguva yakazara.
ZVIRI KURATIDZWA-MAVHIDHIYO AKAREBA
“Mashoko Aya . . . Anofanira Kuva Mumwoyo Mako”
Chii chinonyanya kudiwa nevana kubva kuvabereki vavo? Ona zvinoitwa nevamwe baba pakuedza kuchengetedza mhuri yavo.
MASHOKO AKANAKA ANOBVA KUNA MWARI!
Mwari Ane Zita Here?
Mwari ane mazita akawanda okumuremekedza anosanganisira okuti Wemasimbaose, Musiki, uye Ishe. Asi zita rake rinowanika kanopfuura ka7 000 muBhaibheri.
IVA SHAMWARI YAJEHOVHA
Gadzirira Kuzopindura
Ndezvipi zvinhu 4 zvaunofanira kuita paunenge uchigadzirira kuzopindura kumisangano?
MAVHIDHIYO EMAKATUNI OKUDHIROWA
Ramba Kufurirwa!
Zvinhu 4 zvinogona kukubatsira kuti usafurirwa nevamwe.
IVA SHAMWARI YAJEHOVHA
Jehovha Achakubatsira Kuti Usatya
Ungaita sei kuti usatya kuudza vamwe nezvaJehovha?


text:
Rwizi Pungwe
Rwizi Pungwe (Pungwe River) rwizi rwakareba 400km ruri muZimbabwe neMozambique. Rwizi urwu runotangira mujinga regomo Nyangani riri kuMabvazuva kweZimbabwe. Kubva ipapa runoyerera kuenda kuMabvazuva ruchipinda muProvince dzeManica neSofala kuMozambique. Pungwe anodira muIndian Ocean panzvimbo yeMuronga weMozambique (Mozambique Channel). Pungwe anoverengwa pahova huru dzeMozambique; mune makore emvura zhinji anokonzera murove nemafashama emvura munyika iyi.
Kunobva mvura yaPungwe[chinja | edit source]
Mvura inoyerera muna Pungwe inobva muProvince dzeSofala nemanica kuMozambique; nzvimbo iyi ine vanhu 1,081,000 vanowana mvura yerwizi urwu. Imwe muvura inobvawo kudunhu reMutasa muZimbabwe; chikamu chidiki chemvura chinowanikwa kubva kudunhu reNyanga. MuZimbabwe mune vanhu 96,000 vanowana mvura kubva muna Pungwe.
Mashandisiro eMvura yaPungwe[chinja | edit source]
Zimbabwe neMozambique dzine gumbapamwe rinotonga mashandisirwo emvura yarwizi Pungwe. Guta reBeira nenzvimbo dzakatenderedza dzinowana mvura kubva muna Pungwe. Mugore ra2004 guta irir raitora mvura inosvika 25,339 m3 pazuva kubva muna Pungwe.
Guta reMutare rinotorawo mvura kubva kuna Pungwe; zvichitevera chibvumirano chakanyorwa pakati peZimbabwe neMozambique, Mutare inotenderwa kutora mvura inosvika 60,480 cubic meters pazuva.


text:
Hardway Nyakuwarwa
MUKADZI wekugarozvindikitwa nemurume wake zvekuitwa kafiramberi pamwe nekusariritirwa akazoguma anopotera kumatare uko akadunura achiti upenyu hwakange hwamuomera. Patience Chimanikire akamhan’ara kuHarare Civil Court achida kuti apihwe $500 yekuchengeta vana vavo vaviri nemurume wake, Thomas Chimanikire.
“Ishe wangu, ndapotera kuno kuti zvichida vana vangu vangachengeteka. Murume uyu ane kambani yake inoita zvekutengesa mabhuku muzvikoro, ane muchovha pamwe chete nekombi uye pamusoro pezvo ane maroja anomupa $750 pamwedzi,” akadaro Patience.
“Ndinoda kukuzivisai kuti hapana chandiri kukwanisa kuita sezvo ndanzwa nekurohwa zuva rimwe nerimwe, izvezvi chipfuva changu chakarema nekuda kwezvibhakera.”
Thomas akapikisa achiti:
“Ndingafare kana mukadzi uyu akauya kudare neumboo hunoratidza kuti ndine kambani nemichovha. Handina kana chandinacho, izvezvi ndiri kutsvaga basa kuti ndigone kuriritira mhuri yangu.
“Ndine chikwereti chembatya icho takakwereta tose.
“Ndine imwe mari yemendenenzi yandakatemwa pavana vangu 4 vemukadzi mukuru inoita $200 pamwedzi. Ndinobhadhara mari yechikoro inoita $710 patemu nekudaro handikwanisi mari iri kudiwa iyi.”
Mutongi Trevor Nyatsanza akati Thomas abhadhare $110 pamwedzi.


text:
SANGANO reStudent Global AIDS Campaign (SGAC), iro rinoshanda pamwe chete nereHealth GAP, riri mushishi yekudzidzisa vechidiki muzvikoro zvepamusoro zvakasiyana pamusoro peHIV neAids zvakaita semashandisiro emari yekurapwa kune vanorarama neutachiona uhu nekuzvidzivirira kwakakwana kubva kuzvirwere zvepabonde.
Svondo rapera, vatungamiriri vevechidiki vanorarama neutachiona hweHIV pasi rose vakaita musangano wavo wepagore kuHarvard Univerity vachirodza pfungwa.
“Takaungana kuHarvard University kuti tirodze pfungwa munhau yekurwira kodzero dzedu uye kuti rubatsiro runopiwa kuHIV/AIDS rusawanikwe ruchidzika sezvarwuri kuita. Takaona kuipa kwekusawanda kwemari yerubatsiro yekurwisa kupararira kwedenda iri,” Health Gap yakazivisa muchinyorwa chayo.
Sangano remuZimbabwe rinoshanda pamwe chete neveHealth Gap reYouth Engage, iro rinotungamirirwa naCharles Siwela, rinoti riri mushishi kudzidzisa vechidiki maringe nekodzero dzavo.
“Tinoda kuti wese wechidiki angave anorarama neutachiona kana asina azive kodzero dzake uye kuti vasina utachiona vagare vasina,” akadaro Siwela.
Siwela anoti vechidiki vane kodzero yekupihwa mishonga kumakiriniki vakazvimiririra asi vamwe vari kusangana nematambudziko, kunyanya apo vanonzi vauye nevabereki nekuti havana makore anosvika gumi nematanhatu okuberekwa.
“Kuziviswa nekubvuma kwemubereki kuti mwana arapwe kana kupihwa zvaangade kukiriniki kuri kudzvinyirira vechidiki. Mwana ava nemakore gumi nematanhatu anokodzera kuziva zvaanoda uye anofungawo zvakakwana naizvozvo anofanirwa kukwanisa kupiwa rubatsiro kana achinge aenda ega kukiriniki asina kunzi huya nemubereki,” akadaro Siwela.
“Vamwe vechidiki vari kupinda muhurwere kana kuva vabereki vasati vakura nekuda kwezvimhinga mupinyi zvakasiyana. Kana mwana ari kuda kuzvidzivirira (zvakaita sekushandisa makondomu panguva yebonde) achitsvaka dziviriro anofanira kuiwana kwete kunzi uri pwere uya nemubereki,” akadaro Siwela.
“Kune vechidiki vasati vasvitsa makore gumi nematanhatu okuberekwa asi nekuti vava kuziva nekunzwisisa utano hwavo vanofanirwa kupiwa rubatsiro pasina kunzi mubereki aripi. Vamwe vana vanoziva kutodarika vabereki ivavo vanonzi huyayi navo naizvozvo mwana anoda kuongororwa ropa kutarisa utachiona hweHIV, ane kodzero yekubatsirwa kana achinzwisisa zvazvinoreva.”
Anoti panodiwa rutsigiro rwakazara zvakare kune vechidiki vanorarama neutachiona hweHIV.
“Kunodiwa kuvepo tsigiro yevanorarama neutachiona hweHIV kuti vasarambe vakahwanda. Kushorwa, kuonerwa pasi, kutorwa senzenza zvimwe zvezvinhu zvinoita kuti vechidiki vasabude pachena,” akadaro Siwela.
Magamba akaita saSiwela anodiwa uye kudzidzisa vamwe nekurwira kodzero dzevechidiki kusvikira dzazadziswa.
Vechidiki vanokwanisa kupedza kupararira kweutachiona hweHIV. Ndinoti kune vakaita saSiwela sando dzako ndakupa, basa sebasa.
Wenyu:cathymwauyakufa@gmail.com


text:
Muchaneta Chimuka
AKANGE ari makuwerere nomusi weChishanu chadarika muguta reHarare apo kambani huru inouchika mbeu yeSeed Co Zimbabwe yakange ichipemberera kusvitsa kwayo makore 75 ichiita basa iri. Mhemberero idzi dzakaitirwa kumahofisi emuzinda wekambani iyi idzo dzakapindwawo nevaimbove vashandi veSeed Co avo vakaenda pamudyandigere.
Vaive vanoremekedzwa pachiitiko ichi, sachigaro weSeed Co Zimbabwe, Dr Charles Utete, vakati kambani yavo ine nhororondo huru yekugona kuuchika mbeu dzemhando yepamusoro zvinova zviri kubatsira mukurwisa nzara nehurombo munyika.
“Kuburikidza nembeu dzemhando dzepamusoro dziri kugadzirwa neSeed Co, mhuri dziri kuwana kudya kwakakwana zvichibatsira kurwisa nzara pasi rose,” vakadaro.
Vakati kambani yavo iri kubudirira kugona kugadzira mbeu nekuda kweongororo yakasimba yavari kuita.
“Hapana chinobudirira kana pasina ongororo nekuti nyika iri kusangana nedambudziko rekusanduka kwemamiriro ekunze nekudaro tinotsvaka ruzivo rwekuti tigone kugadzira mbeu dzinoenderana nedambudziko rinenge rakatarisana nenyika sekuwandisa kana kushomeka kwemvura,” vakadaro. “Tiri kuramba tichidzidzisa vashandi vedu kuti vange vachigadzira mbeu dzemhando yepamusoro. Kugona kubata mushandi zvakanaka ndiyo imwe nzira inoita kuti kambani irambe iine chimiro chakanaka kudai.”
Chamangwiza weSeed Co, VaMorgan Nzwere, vakati mhemberero idzi mucherechedzo wekugona kuuchika mbeu zvakanaka kwekambani yavo.
“Kuburikidza neongororo dzatiri kuita, tiri kukwanisa kugutsa zvido zvevarimi kuti vange vachibura goho guru.
Vachitaura pachiitiko chimwe chete ichi, managing director weSeed Co, VaDenias Zaranyika, vakatenda vashandi vekambani yavo nekuzvipira kushanda nesimba.
“Mbiri huru tinoipa kuna Mwari nekuti ndivo vakatibatsira kuti tinge tichisvika patiri nekuti dzimwe dzenguva zvinhu zvaitiomera asi taizongoerekana tasimuka. Nhasi uno tiri kutondera nhoroondo iyo yakatibatsira kuti tisvike patiri nhasi ndokusaka takoka vakweguru vakasiya basa makore anodarika makumi mana adarika kuti tizofara pamwe nekuti ndivo vakaita kuti tisvike pano,” vakadaro.


text:
Category:Humaneja
Humaneja (Management) zvinotaura mabasa ose anobatwa neavo vanotungamira vamwe vanhu vanoita basa ravo kubudikidza nokushanda kwevamwe vari pasi pavo. Mabasa ehumaneja anosanganisira.
- Kuronga _ planning
- Kutungamira - Leading
- Kukurudzira _ Coaching and encouraging
- Kuringanisa vanhu, mari, muchina, nguva, mabasa nezvimwewo zvinodiwa kuti basa rifambe.
- Kufambisa mashoko anodiwa nevakuru nevashandi paKambani.
- Kudzoredzera (Controlling) vanhu, mari pamwe nebasa.
Pages in category "Humaneja"
The following 29 pages are in this category, out of 29 total.


text:
Ivhu (ndima yenyika)
Shoko rokuti ivhu ronoreva chikamu kana kuti ndima yenyika. Ndima yenyika iyi inokwanisa kunge iri kushandiswa zvakasiyana-siyana zvinosanganisira: kurima, mugodhi, kuvaka musha, kuvaka guta, kuvaka mugwagwa zvichingodaro.
Nyaya yevhu kana kuti yeminda yakatanga kare pakauya varungu muno kuma 1890. Varungu vakanga vauya muZimbabwe vachitsvaga goridhe, asi pavakazoona kuti goridhe rakanga risingangowanikwe pese-pese sezvavaifunga, vakabva vatanga kuita chipata-pata kutora nzvimbo dzekurima nekuchengetera mombe. Kambani yeBSA yakaita kuti zvive nyore kuti varungu vawane minda, uye haina kumboita han’ya nekodzero dzevanhu vatema vakanga vari varidzi venzvimbo dzaitorwa idzi.
Mushure mekurwisana kwevanhu vatema nevarungu muna 1893 na1896/7, vanhu vatema vakakundwa zvekuti varungu ndivo vakanga vave nesimba rese. Vakabva vabvisa vanhu munzvimbo dzakanaka, vachivaisa mumaruzevha ane ivhu risina kunaka. Vadaro, vakabva vatanga kubhadharisa vanhu vatema miripo yevhu ravo. Izvi zvakakonzera kuti vanhu vatema vatsvage basa kuvarungu avo vaivadzvinyirira vachivapa mari shoma.
Tsika[chinja | edit source]
- Mumakore ekurwa hondo yerusununguko vanhu vakanga vaine chinangwa chokudzora kuvanhu vatema, ivhu remadzitateguru avo.
- Kutanga gore 1997 Zimbabwe yakange yosimudzira kutaura nhau yokuti, ivhu kuvanhu.


text:
Coloureds
Coloured zvinoreva vanhu vakazvarwa pakasangana vabereki vane ganda rakasiyana. Verudzi urwu vazhinji vanana baba Varungu nana Amai vanhu Vatema. Pakauya Varungu vachitapa Africa vakatora vakadzi vechitema vakazvara vana navo. Nokudaro verudzi rwechiColoured vanodanwa kunzi vazukuru nokuti zvinenge zvichinzi vana vehanzvadzi dzedu.
Zita rokuti Coloured rinoshandiswa nenzira iyi kuno kuchamhembe kweAfrica munyika dzinoti Zimbabwe, Botswana, South Africa neZambia. Kunyika dzinoti Canada, USA, Britain maColoureds vanoverengwa seVanhu Vatema.
Pari zvino nyika dzakaita vatungamiri vechiColoured dzinosanganisira Botswana (Ian Khama) neGhana (Jerry Rawlings).
Kunoitawo vamwe maColoured vanana baba veChitema asi ava vashoma kana zvichienzaniswa nevanana baba Varungu. Varume Vanhu Vatema vakaroora Varungu vazotanga kuwanda nokuwanda kwevanhu vakanodzidza mhiri kwemakungwa kunyanya kuRussia, Ukraine, Poland neGermany kune madzimai veChirungu vanenge vaigamuchira kuroorwa neVatema pane varungu vakagara vari muZimbabwe.
Mazita emhuri[chinja | edit source]
Mhuri dzemaColoured dzine mazita anoti, Green, DeKock, Klassen, Jacobs, Josephs, Culverwell, Peters, Young, Rahman, DeJaeger nemamwewo mazita eVarungu ana baba vavo. Kunoitawo maColoured akazvarwa nanababa vechiArab, Malay, Indian nemamwewo marudzi akatora vakadzi vechitema.


text:
- Published on 24 September 2014
- Written by kwayedza
AKAVE mashura padunhu pane rimwe purazi rakagariswa vanhu patsva, reSam Levy, kuSunnyside kuNyabira, apo mumwe mukadzi anonzi akabatikidzwa achiita zvinonyadzisira nechikomba parufu rwemurume wake.
Mai Clara Mupaso (32), vari kunzi vakawanikidzwa vaine chikomba ichi musi wavigwa murume wavo, Solomon Same Jokoniya, uyo anonzi akaita kuzviuraya.
Asi mudzimai uyu ari kuramba nyaya iyi achiti murume anonzi chikomba chake uyu ainge "angouyawo achitsvaga babamukuru".
Mukoma wemushakabvu, VaDiva Jokoniya (38), vanoti vakashamiswa zvikuru kuti apo vanhu vainge vachangopedza kuviga munin'ina wavo, vakabva vabatikidza muramu wavo aine chikomba husiku.
"Hongu, munin'ina wangu anogona kunge akafa zvake nekuzviuraya asi dambudziko rangu rimwe chete, rekuti munguva inoita maawa matanhatu taviga mutumbi wemurume wake, ini mbune ndakazowanikidza muramu wangu kuma10 husiku aine chikomba mumba maairara nemurume wake. Pane mibvunzo panyaya iyi," vakadaro.
"Murume wandakamuwana naye vari mumba anonzi Shereni, wemuno. Fungai vamwe vanhu vakawanda vakanga vaparara, kwasara amainini ava nevana chete. Ndakasvika pano ndokuwana Shereni atogara kuseri kwedhoo kwavanorara. Pandakapinda, vaviri ava vakavhunduka murume uyu achibva asimuka paaiva agere achiti aitsvaga inini. Ndikashamiswa kuti aigotsvaga ini apo vanhu vaiziva kuti ndainge ndisipo," vakadaro babamukuru ava.
Mudzimai uyu akaramba nyaya yaari kunenerwa iyi, kunyange zvazvo akabvuma kuti murume anonzi Shereni akawanikwa ari mumba make kuma10 husiku.
"Kunyepa kwavo babamukuru ava, ndivo vari kufamba vachiparidzira nhema kuti ini ndakabatwa nechikomba, Shereni. Chokwadi ini ndingadanane naShereni chaiye? Anondipa chii? Kana iye Diva wacho handimude, zvinondipa kusvipa izvi. Izvo zvevarume ndichazvidii wangu akafa? Pavakasvika vakawana tichangopedza kudya sadza naShereni nevana," akadaro mukadzi uyu apo aidya marasha.
Mupurisa wemumusha uyu, VaJohn Majika (64), vanoti vanoda kuzogadzirisa nyaya yemunhu anonzi akabatikidzwa aine mudzimai uyu kuti vagomuendesa kwaShe Zvimba vedunhu iri.
"Chokwadi tingati here musi wavigwa chitunha chemurume totoita zvakadaro? Kana icho chikomba chacho kana chiri chokwadi hautye here uchiziva kuti taviga munhu nhasi? Zvakaoma, tichaona kuti toigadzirisa sei," vakadaro.
Panguva yataurwa nyaya iyi kuvatori venhau, babamukuru naamainini ava vakapotsa vaita gumi rakadya vaviri apo vakatanga kupopotedzana.
Shereni haana kuonekwa kuti apewo divi rake panyaya iyi.


text:
Nhau 53: Chipikirwa chaJefta
Wakamboita chipikirwa here uye pashure ndokuwana kuti chakaoma kuchengeta? Murume ari mumufananidzo uyu akaita, uye ndokusaka akasuruvara kwazvo. Murumeyu mutongi akashinga anonzi Jefta.
Jefta anorarama apo vaIsraeri vasichirizve kunamata Jehovha. Vava kuitazve zviri zvakaipa. Nokudaro Jehovha anorega vaAmoni vachivakuvadza. Kunoita kuti vaIsraeri vadanidzire kuna Jehovha kuti: 'Takakutadzirai. Tapota, tiponesei!'
Vanhu vanozvidemba nokuda kwezvinhu zvakashata zvavakaita. Vanoratidzira kuti vanozvidemba nokunamatazve Jehovha. Nokudaro Jehovha anovabetserazve.
Jefta anosarudzwa navanhu kurwisana navaAmoni vakaipa. Jefta anoda zvikuru kuti Jehovha amubetsere muhondo. Nokudaro anopikira Jehovha kuti: 'Kana mukandipa rukundo pavaAmoni, munhu anotanga kubuda mumba yangu kuzosangana neni pandinodzoka kurukundo ndichakupai!'
Jehovha anoterera chipikirwa chaJefta, saka anomubetsera kuwana rukundo. Pakadzoka Jefta kumusha, unoziva here ari uyo anotanga kubuda kuzosangana naye? Mwanasikana wake, ari mwana wake mumwe bedzi. '0, mwanasikana wangu!' Jefta anochema. 'Rusuruvaro rwakadini rwaunondiunzira. Asi ndakapikira Jehovha, uye handingakudzori.'
Panonzwa mwanasikana waJefta nezvechipikirwa chake, pakutanga anosuruvarawo. Nokuti chinoreva kuti achatofanira kusiya baba vake neshamwari. Asi achapedzera humwe upenyu hwake mukubatira Jehovha patabernakeri yake muShiro. Nokudaro anoudza baba vake kuti: 'Kana makaita chipikirwa kuna Jehovha, munofanira kuchichengeta.'
Zvino mwanasikana waJefta anoenda Shiro, uye anopedzera humwe hwoupenyu hwake mukubatira Jehovha patabernakeri yake. Mazuva mana mugore riri rose vakadzi vokwaIsraeri vanondomushanyira ikoko, uye vanova nenguva inofadza pamwe chete. Vanhu vanoda mwanasikana waJefta nokuti mubatiri akanaka kwazvo waJehovha.
VaTongi 10 :6-18; 11 :1-40.
Mibvunzo
- Jefta ndiani, uye akararama munguva ipi?
- Jefta anopikira Jehovha chii?
- Nei Jefta achisuruvara paanodzoka apedza kukunda vaAmoni?
- Mwanasikana waJefta anotii paanoziva nezvemhiko yababa vake?
- Nei vanhu vachida mwanasikana waJefta?
Mibvunzo yokuwedzera
- Verenga Vatongi 10: 6-18.
Inyeveroi yatinofanira kuteerera iri munhoroondo yokusatendeseka kwevaIsraeri kuna Jehovha? (Vat. 10:6, 15, 16; VaR. 15:4; Zvak. 2:10)
- Verenga Vatongi 11:1-11, 29-40.
Tinoziva sei kuti kupa kwaJefta mwanasikana wake se“chipiriso chinopiswa” kwakanga kusingarevi kuti akamupisira sechibayiro chomunhu? (Vat. 11:31; Revh. 16:24; Dheut. 18:10, 12)
Jefta akapa mwanasikana wake sechibayiro munzirai?
Chii chatingadzidza pamafungiro aJefta pamhiko yake kuna Jehovha? (Vat. 11:35, 39; Mup. 5:4, 5; Mat. 16:24)
Mwanasikana waJefta muenzaniso wakanaka sei wevaKristu vechiduku mukuita basa renguva yakazara? (Vat. 11:36; Mat. 6:33; VaF. 3:8)


text:
Sekuru
Contents
Baba vaBaba[chinja | edit source]
Shoko rokuti sekuru rinoreva murume anova baba vababa vako.
The word 'sekuru' (uncle) means many things in the Shona language.
1. Your mother or dad's father 2. Your mother's brother 3. Your paternal grandmother's brother and his sons.
Baba vaMai[chinja | edit source]
Baba vamai vanodavidzwa kuti sekuru.
Hazvanzi yaMai[chinja | edit source]
Sekuru ishoko rinoshandiswazve kureva hazvanzi, kana kuti hanzvadzi, yaAmai vakakubereka.
Mwana weHazvanzi yaMai[chinja | edit source]
Sekuru ishoko rinorevazve mwana wasekuru, hazvanzi, kana kuti hanzvadzi, yamai vako.
Mutogwa Mukweguru[chinja | edit source]
Sekuru, pamutauro wakareruka rinoshandiwa kureva mutorwa wechitana asanganwa nayewo zvake mukufamba kana mushandi ava wechikuru pasina humwe hukama hungadeedzwa.
Vadzimu neN'anga[chinja | edit source]
Shoko rekuti sekuru rinoshandiswazve kusheedza n'anga kana mudzimu iri pasvikiro.


text:
Sandy Musungata
KAMBANI yeUnilever yakaparura chirongwa cheLifebouy School of 5, icho chichaita kuti ifambe muzvikoro ichidzidzisa vana kukosha kwehutsanana hwakaita sekugara munharaunda yakatsvinda uye kugeza mawoko. Vachitaura pachikoro cheMberi Primary School, kuChitungwiza, gurukota rezveutano nekurerwa kwevana, Dr David Parirenyatwa, avo vaive vakamirirwa naVaGodberg Tendai Mangwadu vanova Director of Environmental Health mubazi iri, vakati zvakakosha kudzidzisa vana nzira kwadzo dzehutsanana.
“Vana ndivo vane mukana wakanyanya wekubatwa nezvirwere zvemanyoka nekuti havakwanise kuchengetedza hutsanana vari voga.
“Pasi rose, vana zvuru zviviri vanofa nechirwere chemanyoka zuva roga-roga,” vakadaro Dr Parirenyatwa. “Mushonga mukuru wekurapa manyoka kudzivirira kuburikidza nehutsanana vana vachidzidziswa kugeza mawoko sezvaitwa neveUnilever kuti mawoko haachene kana tisina kushandisa sipo nemvura yakachena, kunyanya patinobva kuchimbuzi.”
Unilever Southern Africa Brand Building Director, Mai Juliet Ziswa, vakati donzvo ravo sekambani nderekuti vana vasabatwe nezvirwere zvemanyoka sezvo zvichizovadzosera shure muzvidzidzo zvavo kana kurasikirwa neupenyu.
“Hatidi kuti vana varovhe kuchikoro vorwara nemanyoka nekuti zvinovadzosera shure muzvidzidzo zvavo uye hapana rufu rwunorwadza serwemwana nekuti hauzivi kuti anga achazovei. Saka tiri kufamba muzvikoro tichivadzidzisa kuti mawoko acho anombogezwa sei uye nguva dzipi.
“Tine sipo yeLifebouy yakagadzirwa nehunyanzvi hwekuuraya utachiona hunokonzera manyoka saka mwana wose tinobva tamusiira sipo yacho kuti azoishandise,” vakadaro Mai Ziswa.
Pazuva iri, vana vakadzidziswa kuti mawoko anogezwa nemvura yakachena inomhanya nesipo panguva dzakasiyana sekuti pavanenge vabva kuchimbuzi pamwe nepakudya.


text:
Murume wangu arikurara neshamwari yemwanasikana wedu
Ndiri mudzimai ane makore 45 ndinogara ku Chitungwiza. Ndave ne 22 years ndaroorwa nemurume wangu anove ane makore 47 years. Pamakore ese aya ataroorana nemurume wangu hatina kana kumboita dambudziko mumba medu. Nguva zhinji taiti kana tikakanganisirana taigadzirisana tega pasina kana vamwe vanhu. Taidanana zvaifadza chaizvo kusvika mashura andakaitirwa nemurume wangu gore rino. Tine mwana wedu musikana ane makore 18 years aiwirirana chaizvo ne best friend yake inonzi Regina anova ari same age nemwana wangu.
Vasikana ava vakange vasingasiyane, pese pavanenge vari vanenge vari vese. Dzimwe nguva Regina aitorara pamba pedu. Last month ndakangotanga kuona ma changes pamurume wangu. Akanga asingachafariri zvekuti tikwirane. Savanhu vatikureiwo taisangana pabonde at least 3 or 4 times per week. Manje kubva last month pamwe svondo rese raipfura pasina kana kumbokwirana sababa namai. Zvakatanga kundishungurudza mumoyo sechinhu chandanga ndisina kujaira kugara ndisingararwi kwenguva refu yakadai. Murume wangu akandiudza magaramoyo chaiwo last month mushure mekunge ndamubvunza kuti chiiko chaizvo chakange chonetsa mushure mekunge tagarisana kwenguva refu yakadai. Murume wangu haana kana kuda kumbovanza akangondiudza kuti akange afunga zvekuroora mumwe mudzimai asi akaramba kundiudza kuti mudzimai wacho waaida kuroora ndiani.
Kupera kwaMay iyeye ndakaitirwa mashura chaiwo. Murume wangu akandiudza kuti mainini anova mukadzi wake wechipiri akanga achizouya kuti tizogora tese. Handina kuita nharo kana kumupikisa, zuva ravekunovira ndakanzwa kugogodza pa door. Ndakasimuka kuti ndinotarisa kuti ndiani, wanike ndi Regina shamwari yemwana wangu. Hapana chandakafungira ndakangofunga Regina akanga auya kuzoona shamwari yake mwanasikana wangu ndokubva ndatomutambira ndokumupa chigaro. Murume wangu akazouya ndokubva andibvunza kuti mavaona here mainini? Ndakangomuudza kuti hapana munhu wandamboona pano kunze kwaRegina uyu, ndipo paakandiudza kuti Regina ndiye mainini achave mukadzi wake wechpiri. Hana yangu yakarova, ndikapererwa nemashoko misodzi ndokutanga kuyerera. Ndakasimuka ndokunogara kwangu ndega.
Dambudziko ravepo ndepakurara, murume wangu akati tinorara tese pamubhedha one iwoyo. Regina anosvisvina nhengo yemurume wangu zvandisati ndakamboita hupenyu hwangu hwese. Murume mukuru anobowa, kuridza mhere chaiyo nekunakirwa. Ini ndave mudzimai mukuru handichakwanisi kukwikwidzana nevasikana vechidiki ava. Chekuita handichazivi, mwanasikana wangu akabva pamba mushure mekunge izvi zvaiitika avekugara kuvabereki vangu kuKambuzuma. Ndotiza pambe here, musha wendakavaka pamwe nemurume wangu nekuda kwaRegina ? Zvandiomera vehama


text:
TINOZIVA nyika yeEthiopia ichibura shasha yekumhanya murume ane mukurumbira wekusiya mhepo ari Haile Gebrselassie uyo akaberekwa mugore ra1973.Gebrselassie akwahwina menduru yegoridhe kaviri kumaOlympics, akahwina goridhe zvakare kanokwana kana kuWorld Championship pamwe nekuBerlin Marathon.
KuDubai akahwinha katatu uye kumijawo inoitirwa mumba (world indoor) World Half Marathon Champion akaisa goridhe muhomwe kana zvakare.
Mimwe mijawo midiki iyi hatichataura anotsvaira vanhu vaanenge achikwikwidza navo.
Zvakadaro, gore rino Ethiopia yakunda nyika dzose pasi rose mukurwisa utachiona hweHIV.
Ethiopia yakapinda muGuiness World Record nechiitiko ichi, UNAIDS yakazivisa.
Mugore ra2014, vachigadzirira zuva reWorld Aids Day, vanhu vanosvika 3 383 vakakurudzirwa vakaongororwa ropa mukati mezuva rimwe. Tikati mukati mezuva rimwe tinenge tatonyepa izvi zvakaitika mumaawa masere kuGambella National Stadium munzvimbo yeGambella.
Hurumende yeEthiopia, ichikutwa nesangano reUNAIDS, vakakwanisa kuti mhomho iyi izive mamiriro ayo nenhau yeutachiona hweHIV.
“Donzvo redu raive rekuti vagari vekuGambella vazive mamiriro avo uye kuti vanenge vawanikwa vaine utachiona vakwanise kuiswa pachirongwa chemaARV kana zvaikodzera kuti vatange kunwa mishonga,” UNADIS yakazivisa.
Shoko rekukoka vanhu rakashambadzwa kuburikidza neredhiyo, terevhizheni, tsamba dzekunamira kumadziro uye mitambo nekuimba. Vakashandisawo vatungamiri mumisha, masadunhu, vatungamiri vemakereke, mauto nemapurisa uye hofisi yemutungamiri wedunhu reGambella.
Dunhu reGambella ndiro rine utachiona hweHIV hutsva hwakanyanya huri kutapuriranwa uho hunonzi pachirungu prevalence rate chinova chikamu che6,5% muvanhu vakuru, izvi zvakabuda mugwaro re2011 Ethiopia Demographic Health Survey. Ndirozve dunhu rine vanhu vakawanda vanorarama neutachiona hweHIV.
“Gambella ine mapurazi, migodhi uye ine nzira zhinji dzinosangana imomo dzinoenda kuSouth Sudan nekuchamhembe kweEthiopia zvinoreva bishi nebesanwa revanhu munzvimbo iyi. Basa remadzimai anorara nevanhu kutsvaga mari rizerewo mudunhu iri naizvozvo zvakaonekwa zvakakodzera kuti kuitwe basa sebasa mudunhu iri,” yakadaro UNAIDS.
“Vanhu vakadzidziswa vasati vaongororwa vachizodzidziswazve kunyangwe vaonekwa vaine utachiona kana kuti vasina. Vainge vaonekwa vaine utachiona vaiziviswa kuti hakusi kupera kweupenyu naizvozvo vainzi vapfuurire mberi kumakiriniki ari pedyo navo kunopiwa rubatsiro ruzere.”
Nyika yanga iine mukombe muGuinness World Record yanga iri Argentina iyo yakashura mare mugore ra2012 muna Mbudzi apo vanhu 1 380 vakaongororwa kuti havana utachiona hweHIV here mumaawa masere zvakare.
Warren Naamara, uyo anove UNAIDS Country Director kuEthiopia, akatenda vanhu vakatsigira chirongwa ichi.
“Kudzidziswa kwaitwa vanhu nekuongororwa ropa kwaitwa muGambella kwarakidza hunyanzvi hwepamusoro. Tichitarisana negwara re90-90 rekupedza denda reHIV vanhu vakaziva mamiriro avo tinosvika. Kune vanenge vaziva kuti vane utachiona vanopfuurira mberi kunobatsirwa kuzvipatara nemakiriniki,” akadaro Naamara.
Vanhu 820 000 vanorarama neutachiona hweHIV munyika yeEthiopia.
Nyika iyi vanhu 96 miriyoni uye ndiyo iri pechipiri muAfrica muhuwandu hwevanhu mushure meNigeria iyo ine 178 516 904 miriyoni.
Zvino Ethiopia ine huwandu hwakadai kana isingasvike miriyoni kuvanhu vanorarama neutachiona isu muZimbabwe ngatitarisei matsimba edu tigadzirise patiri kurasika.
Wenyu:cathymwauyakufa@gmail.com


text:
VANHU vakawanda mukurarama kwavo vanosangana nematambudziko akasiyana-siyana izvo zvinoita kuti vatsvage rubatsiro, kungave kuzvipatara, kuchechi, kun’anga kana kumaporofita.
Asi mukutsvaga rubatsiro uku vamwe vanopedzisira vapinda muna taisireva.
Muenzaniso ndewenyaya yatinayo svondo rino, yemumwe mudzimai wechidiki uyo anoti akatanga kuona masaramusi oitika muupenyu hwake mushure mekunge ashanyira rimwe sowe muHarare achida rubatsiro.
Sekutaura kwemudzimai uyu, aida kunobatsirwa kuti akwanise kudzokerana nemurume wake uyo waakange asiyana naye. Asi mukutsvaga rubatsiro uku, zvinhu zvakaenda nepamwe, akapedzisira ava nedambudziko iro anoti anoona achipinda pabonde nezinyoka kana nezvikwambo. Mudzimai uyu anoti zvakare anoona achichekwa muviri wake nemapanga nekukurumwa nenyuchi.
Chokwadi chaicho hapana angachizive sezvo muporofita ari kupomerwa kuti ndiye ari kukonzeresa masaramusi aya ari kuramba nyaya iyi. Anoti haazvizive!
Asi semaonero edu, zvakakosha kuti vanhu vasangotsvaga rubatsiro kwose-kwose, kunyanya kana vari vechidiki uye vari voga.
Kune vamwe vane katsika kekuti vakangonzwa kuti muporofita nhingi aita mbiri vanobva vamhanyirako izvo zvinogona kuita kuti mangwana vazodemba. Mazuva ano hazvishamise kuona kana kunzwa kuti mwana ane makore 16 aenda kumuporofita kana kun’anga. Ari oga pasina wechikuru!
Izvi zvasiyana nakare apo kun’anga kana kumaporofita kwaiendwa nevanhu vakuru chete uye vaienda semhuri kana kuti semusha wose kwete rumwe rumwe sezvave kuitika mazuva ano. Chazonyanya kukunetsa iwe mwana achiine mukaka pamhuno chii?
Nyaya tinodzinzwa, dzevanhukadzi vanoguma vabatwa chibharo kun’anga kana kumaporofita kwavanoenda vari voga. Dzimwe dzacho dzinongorova nyakutadzirwa onyara kuzviburitsa.
Veruzhinji vanofanira kuziva kuti kune maporofita nen’anga dzenhema uye vamwe vacho vanogona kunge vachishandisa mweya yerima yakaita sezvikwambo mubasa ravo.
Nekudaro vanhu ngavangwarire kuti vasangotenda maporofita nen’anga pose-pose. Matambudziko mukurarama ariko hongu, asi hazvisi zvekungoita chindoenda panyaya yekuda kubatsirwa.
Kune mamwe maporofita nen’anga vari kudya pfuma yemarema nenyaya yekuda kupona iyi. Hongu, kune vamwe vangave vekumakereke kana n’anga vanogona kubatsira vanhu mumatambudziko avanenge vachisangana nawo asi havazi vose vanozvigona.
Tinodaro nekuti vamwe vave kutotora nyaya yekubatsira vanhu pazvinhu zvemweya zvinenge zvichinetsa sebhizimusi rekuti vawane raramo. Chinoshamisa ndechekuti veruzhinji vanogara vachiyambirwa kuti vangwarire kana vachitsvaga rubatsiro kumaporofita kana n’anga asi kune vamwe vanoda kuzvionera pamhuno sefodya.
Kwadzinorohwa matumbu ndiko kwadzinomhanyira!


text:
Tsaza-
Mukutaura ChiShona vara rokuti Tsaza- (Equi-) chivakamberi chichange chiri kushandiswa kuratidza kuti zvakadomwa kumashure kwaicho chivakamberi ichi zvakaenzana uye zvakafanana. Tsaza- achange achisahndiswa nenzira imwe inoshandiswa prefix 'equi-' inoshandiswa kuEnglish pamwazwi akaita sa: equidistant; equilateral; equiangular.
Sarudzo iyi yaitwa pachicherechedzwa kuti kufanana hazvirevi kuenzana; sokuti baba nemwana wavo nyangwe vakafanana, havana kuenzana.
Chivakamberi ichi chiri kubva paizwi reChiManyika rokuti tsazana rinoreva kuenzana.
Muenzaniso weChivakamberi ichi[chinja | edit source]
- Gonyaina tsazamativi (Rhombus) - iri izwi rinoreva gonyaina rine mativi akaenzana nhambwe. Gonya dzemukati dzakatarisana dzinenge dzakaenzana zvakare. Chiumbwa ichi chine madanhamakonya maviri anochekana negonya re 90o. Tsazano iri pamupanda wegonyaina tsazamativi zvakare.
- Gonyaina tsazamakonya (Rectangle) - iri izwi rapiwa kureva chiumbwa chine makonya mana ose akaenzana; gonya rimwe nerimwe riine 90o. Mativi maviri akatarisana anenge akaenzana uye akati sambamba. Tsazano rinogona kupinda pamupanda wechiumbwa ichi asi kazhinji tinosarudza kuti tsazano rimire roga.
- Tsazahusiku (Equinox)
Mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari nhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pamazuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
- Mutsazanisi (equator) mutsetse unopangidza pakati ne pakati penyika uchikamura hafu yekuChamhembe kubva kuhafu yekuMaodzanyemba - Southern and Northern Hemisphere. Mutsazanisi une nhambwe dzakaenzana kubva kuNorth pole ne South pole panzvimbo dzose.


text:
Bonga-musakwani
Bunga-masakwani (Gaboon Viper pachiRungu) inyoka inowanikwa munyika yeZimbabwe. Zita renyoka iyi rinobva pakuti mavara eganda rayo akada kufanana nemashizha akawoma (sakwani)-kunga-masakwani, bunga masakwani, senge masakwani, (mashizha akaoma). Izvi zvinoita kuti kana yakahwanda musakwani inetse kuwona. Zvinoibatsira pakutsvaga chikafu apo inoita zveku hwandira mhuka. Mhuka painoti ipfure ndopainobva yabatwa. Nyoka iyi ine mazino akareba kupfura edzimwe nyoka dzese pasi rese. Mazino acho anonzi anokwanisa kureba masendimita 5.5
Mu Zimbabwe inongowanikwa nzvimbo dziri kumabvazuva kwenyika uko kuno naya mvura yakawanda Huturu hwenyoka iyi imhando yehwuya hwuno kuvadza ropa (haemotoxin pa chiRungu) uye hwuno kwanisa kuwuraya munhu. Imwe mhando yehwuturu hwunowanikwa munyoka huturu hwunokuvadza uropi (neuro-toxin pa chiRungu)


text:
HURUMENDE yeZimbabwe iri kutora matanho akawanda akananga kuchengetedza kodzero dzevanhukadzi pamwe chete nevanasikana. Izvi zvaona mitemo ine chitsama ichikumikidzwa nedonzvo rekuti pasave nekumbunyikidzwa kwevanhukadzi.
Zvisinei hazvo nebudiriro yaitwa munyaya dzekuchengetedza kodzero dzevanhukadzi iyi, kune vamwe vachiri kumbunyikidzwa nenzira dzakasiyana. Muenzaniso ndewe imwe nyaya yatinayo svondo rino, iyo yakabuda zvakare mubepanhau rino vhiki radarika.
Nyaya iyi ndeye mudzimai wekuUnit O, kuChitungwiza, uyo aishungurudzwa zvisina mukare akamboona nemurume wake.
Sekubuda kwenyaya iyi mudzimai uyu, Nyaradzo Musokeri, anoti aigara achizvindikitwa nesimbi muviri wake wose asina kupfeka pamwe nekurohwa pasi petsoka zvekusvika pakutadza kufamba uye achimboswinywa nepinjisi. Nyaradzo anoti akasvika pakuda kubviswa mimba yaainayo kamwana kachiita zvekudhonzwa nepinjisi uye akapotsa apfekerwa kamba mhenyu nekusikarudzi kwake nemurume wake, Talent Musokeri.
Talent akatomira mudare redzimhosva nekuda kwehutsinye hwaaiita uhu ndokutongerwa kugara mujeri kwemwedzi misere yakazara.
Chinoshamisa panyaya iyi zvinonzi Nyaradzo aigara achisungurudzwa naTalent asi hapana matanho aaitora kwenguva yakareba. Dzimwe nguva vamwe havangade kumushora vachiti aiitira izvi happy wheels nechinangwa chekuchengeta imba yake. Asika, kunyangwe hazvo munhu achida kuchengetedza imba yake, handizvo zvingaite kuti ashungurudzwe zvekuitwa kafiramberi akangonyarara. Munhu wose ane kodzero yekugara upenyu hwakasununguka pasina kushungurudzwa, zvisinei kuti murume here kana kuti mukadzi, mukomana kana musikana. Hapanai ane mvumo yekupfuvisa mumwe munhu. Kune vamwe vane pfungwa dzekuti nyaya dzemudzimba pakati pemurume nemukadzi hadzifanire kuendeswa kumatare vachiti chakafugidza dzimba matenga. Asi kwete kana paine kushungurudzana kwemhando iyi. Hazvisi nyore kuti munhu ugare uchirohwa nesimbi uye usina kupfeka pamwe nekutswinywa nepinjisi.
Uhu hutsinye hwekupedzisa nekuti kana muchato waramba zviri nani kuti vanhu vasiyane pasina kukuvadzana.
Chimwezve chinorwadza panyaya iyi ndechekuti Nyaradzo anoti paairohwa naTalent asina kupfeka nhumbi vana vavo vaiona zvose zvaiitika. Maitiro akadai aya anokanganisa zvikuru remangwana revana nekuti vanenge vachikurira mumhirizhonga.
Kana murume nemukadzi vatadza kuwirirana mumba kune kwakawanda kwavanogona kuenda kunobatsirwa kwakaita sekwavatete navanaambuya, kumachechi kana kumapurisa. Upenyu hwekushungurudzana pamwe nemhirizhonga mudzimba hauna kunaka nekuti mhedzisiro yacho rufu kana kuremara kwemumwe. Tinovimba kuti nyaya iyi ichava chidzidzo kune vamwe, zvikuru vanhurume, kuti mhirizhonga yemudzimba haina chimuko asi kuti inopinza munhu muna taisireva.
Kuswinya nepinjisi kana kurova nesimbi hazvina zvazvinogadzira, tauriranai!


text:
Simbi
Simbi (metal) dzinoonekwa nokukwanisa:
- Kupambadzirwa kuita rata.
- Kuva nehukukutu zvichireva kuti dzakasimba.
- Simbi zhinji dzinonyauka pahujoto hwakakwirira kudarika 500oC.
- Kuva nehuduma hwakakwirira - kudarika 4000 ton/cubic metre
Zita rekuti simbi rinowanzo shandiswavo kureva steel kana iron (Fe). Dzimwe mhando dzesimbi dzino sanganisa mhangura, ndarama ne zeng'e.
Kudinha kana kuredzva zvinoreva kurebenutsa simbi uchiirova nenyundo.
Mbudzimbembe (Pig iron) apa kureva iron ichangobva mubisiro isina kunatswa kuenda mberi.


text:
Chipembere
Chipembere (Rhinoceros in English) zimhuka zihombe remusango rine nyanga pamhuno nemakumbo makobvu. Rimwe zita rechipembere rinonzi nhema. MuAfrica mune marudzi maviri echipembere; kuchamhembe kweAsia kune matatu.
Nhema imhuka huru inokwanisa kusvika 1 tonne pahuremu; ine ganda gobvu rinopimwa kuita 1.5-5cm pakukora kwaro. Mhuka iyi inodya makwenzi zvikurusei mashizha acho; asi kana pasina mashizha inodyawo zvimwe zvine tseta.
Zvikara[chinja | edit source]
Mumasango chikara chikuru chinouraya chipembere ndiye munhu. Mhuru dzachipembere dzinourayiwa neshumba; mbada; dindingwe uye makarwe; mhumhi nemapere. Chipembere chinonwa mvura kurwizi mazuva ose; izvi ndizvo zvinoita kuti chipembere chasanetsa kubayiwa nemakororo anovhima zvokuba.
Vanoba nyanga dzechipembere vanotengesa kuChina uko kune vanotenda kuti nyanga iyi inorapa fever.


text:
Mbeva
Mbeva kamhuka kadiki kanenge gonzo kanowanikwa Pasirose. Kune mamwe matunhu mbeva inodyiwa nyama. Kune mhando dzembeva dzaka siyana dzinenge matedze, banya kana dapi, shana, madingo, mhana-mhana.
Joro (Conical trap for mice) apa kureva munheva.
Tsika[chinja | edit source]
Kune zvinamato zvinodzivisa kudya mbeva. Izvi zvinosanganisira vanotevedza Tsamba Tsaru yeBhaibheri, Mapositori, vanamati vechiMuslim nevamwewo.
Mbudyo (Escape hole in mouse run) kureva mbudo inobuda nembeva kana yasvika njodzi.


text:
Hungwe
Hungwe (African Fish Eagle) ishiri huru inowanikwa muAfrica kuchamhembe kweSahara. Shiri iyi inogara munzvimbo dzine mvura yakawanda pane nzizi huru, madhamu kana nyanza; apa dzinenge dzichitevera pane chokudya chakawanda. Hungwe ndiwo shiri iri pamureza weZimbabwe, zvakare ndiyo iri pamureza weZambia. Hungwe yainzi na Vutata ishiri ine mikosho sikisitini, asi wechi seventeen ndewe jet propellation.
Chimiro cheHungwe[chinja | edit source]
Hungwe ishiri huru; nzvari inokura kuita huremu 3.2-3.6kg, mukono uchiita 2-2.5kg pahuremu. Mukono unotambanuka mapapiro achipimwa 2m, iyo nzvari ichiita mapapiro anotambanuka 2.4m. Muviri wayo unokura kusvika 63-75cm dzokureba.
Muviri wehungwe yakura une ruvara rwe brown, namapapiro eshure matema ane simba samare. Musoro nemuswe wayo muchenachena, icho chiso chiri che yellow chsina makushe. Kudya kwehungwe ndizo hove dzainonyukura mumvura asi inodyawo dzimwe shiri dzinotambra pamvura. Anoinzwa kuchema kwayo hungwe anotorangaridzwa kumusha kuAfrica.
Kwainogara[chinja | edit source]
Hungwe inowanikwa kune mitumbi yemvura zhinji kune nyanza, madziva, nenzizi; zvakare inowanikwawo pedyo negungwa panosvika nzizi dzichidira mugungwa. Shiri iyi mumusha mayo muAfrica mainowanikwa kuchamhembe kwegwenga reSahara. Nzvimbo dzinoonekwa hungwe kunyanya dzinosanganisira: rwizi Orange kuSouth Africa neNamibia; Okavango kuBotswana; neNyanza yeMalawi. Shiri iyi inonzi inotambirawo kuNyanza Victoria nedzimwe nzvimbo dzine nyanza kuCentral Africa.
Kuberekana[chinja | edit source]
Mikono inotanda nzvari munguva yechirimo apo mvura inenge yakaderera. Zvinofungirwa kuti hungwe inotanda hadzi imwe kwehupenyu hwayo hwose. Mukono nehadzi zvinovaka matendere maviri kana kudarika dzichizopota dzichidzokera kumatendere aya. Nokuti dendere rimwe rinokwanisa kushandiswa kakawanda richivakurudzwa nguva dzose, dendere rinogumisidza rakura zvotambarara kuita 2m uye 1.2m pahudzamu . Matendere mazhinji anovakwa mumiti mikuru achivakwa netsotso dzemiti.
Nzvari inokandira zai rimwe kusvika kumatatu; mazai aya machena ane mavara matsvuku. Nzvari ndiyo inorinda mazai asi mukono unorindawo kana nzvari yaenda kunovhima. Mazai anorindirwa mazuva 42-45 asati achechenya. Mazai anokwanisa kuchechenya pamazuva akataramukana, kana zvakadai nhiyo huru ine musambo wekuuraya dzimwe ndiki. Nhiyo dzehungwe dzinogara mudendere kwemazuva 70-75, kwapera mavhiki manomwe (8) nhioy idzi dzinenge dzozvitsvakira chikafu dzochitanga kubuda mudendere.
Tsika[chinja | edit source]
Hungwe ndiyo shiri iri pa"Court of Arms" dzenyika dzinoti, Namibia, Zamabia neSouth Sudan. Ndiwo zvakare iri pamureza weZimbabwe nepamureza weZambia.